ciscoriordan/open-greek-corpus-annotations huggingface dataset:
thucydides.historiae 1.99.2
ἦσαν δέ πως καὶ ἄλλως οἱ Ἀθηναῖοι οὐκέτι ὁμοίως ἐν ἡδονῇ ἄρχοντες , καὶ οὔτε ξυνεστράτευον ἀπὸ τοῦ ἴσου ῥᾴδιόν τε προσάγεσθαι ἦν αὐτοῖς τοὺς ἀφισταμένους .
Lemmas: εἰμί δέ πως καί ἄλλος ὁ Ἀθηναῖος οὐκέτι ὅμοιος ἐν ἡδονή ἄρχω , καί οὔτε συστρατεύω ἀπό ὁ ἴσος ῥᾴδιος τε προσάγω εἰμί αὐτός ὁ ἀφίστημι .
thucydides.historiae 1.99.3
ὧν αὐτοὶ αἴτιοι ἐγένοντο οἱ ξύμμαχοι · διὰ γὰρ τὴν ἀπόκνησιν ταύτην τῶν στρατειῶν οἱ πλείους αὐτῶν , ἵνα μὴ ἀπ’ οἴκου ὦσι , χρήματα ἐτάξαντο ἀντὶ τῶν νεῶν τὸ ἱκνούμενον ἀνάλωμα φέρειν , καὶ τοῖς μὲν Ἀθηναίοις ηὔξετο τὸ ναυτικὸν ἀπὸ τῆς δαπάνης ἣν ἐκεῖνοι ξυμφέροιεν , αὐτοὶ δέ , ὁπότε ἀποσταῖεν , ἀπαράσκευοι καὶ ἄπειροι ἐς τὸν πόλεμον καθίσταντο .
Lemmas: ὅς αὐτός αἴτιος γίγνομαι ὁ σύμμαχος · διά γάρ ὁ ἀπόκνησις οὗτος ὁ στρατεία ὁ πολύς αὐτός , ἵνα μή ἀπό οἶκος εἰμί , χρῆμα τάσσω ἀντί ὁ ναῦς ὁ ἱκνέομαι ἀνάλωμα φέρω , καί ὁ μέν Ἀθηναῖος αὐξάνω ὁ ναυτικός ἀπό ὁ δαπάνη ὅς ἐκεῖνος συμφέρω , αὐτός δέ , ὁπότε ἀφίστημι , ἀπαράσκευος καί ἄπειρος εἰς ὁ πόλεμος καθίστημι .
thucydides.historiae 1.100.1
ἐγένετο δὲ μετὰ ταῦτα καὶ ἡ ἐπ’ Εὐρυμέδοντι ποταμῷ ἐν Παμφυλίᾳ πεζομαχία καὶ ναυμαχία Ἀθηναίων καὶ τῶν ξυμμάχων πρὸς Μήδους , καὶ ἐνίκων τῇ αὐτῇ ἡμέρᾳ ἀμφότερα Ἀθηναῖοι Κίμωνος τοῦ Μιλτιάδου στρατηγοῦντος , καὶ εἷλον τριήρεις Φοινίκων καὶ διέφθειραν τὰς πάσας ἐς διακοσίας .
Lemmas: γίγνομαι δέ μετά οὗτος καί ὁ ἐπί Εὐρυμέδων ποταμός ἐν Παμφυλία πεζομαχία καί ναυμαχία Ἀθηναῖος καί ὁ σύμμαχος πρός Μῆδος , καί νικάω ὁ αὐτός ἡμέρα ἀμφότερος Ἀθηναῖος Κίμων ὁ Μιλτιάδης στρατηγέω , καί αἱρέω τριήρης Φοῖνιξ καί διαφθείρω ὁ πᾶς εἰς διακόσιοι .
thucydides.historiae 1.100.2
χρόνῳ δὲ ὕστερον ξυνέβη Θασίους αὐτῶν ἀποστῆναι , διενεχθέντας περὶ τῶν ἐν τῇ ἀντιπέρας Θρᾴκῃ ἐμπορίων καὶ τοῦ μετάλλου ἃ ἐνέμοντο . καὶ ναυσὶ μὲν ἐπὶ Θάσον πλεύσαντες οἱ Ἀθηναῖοι ναυμαχίᾳ ἐκράτησαν καὶ ἐς τὴν γῆν ἀπέβησαν ,
Lemmas: χρόνος δέ ὕστερος συμβαίνω Θάσιος αὐτός ἀφίστημι , διαφέρω περί ὁ ἐν ὁ ἀντιπέρας Θρᾴκη ἐμπόριον καί ὁ μέταλλον ὅς νέμω . καί ναῦς μέν ἐπί Θάσος πλέω ὁ Ἀθηναῖος ναυμαχία κρατέω καί εἰς ὁ γῆ ἀποβαίνω ,
thucydides.historiae 1.100.3
ἐπὶ δὲ Στρυμόνα πέμψαντες μυρίους οἰκήτορας αὑτῶν καὶ τῶν ξυμμάχων ὑπὸ τοὺς αὐτοὺς χρόνους ὡς οἰκιοῦντες τὰς τότε καλουμένας Ἐννέα ὁδούς , νῦν δὲ Ἀμφίπολιν , τῶν μὲν Ἐννέα ὁδῶν αὐτοὶ ἐκράτησαν , ἃς εἶχον Ἠδωνοί , προελθόντες δὲ τῆς Θρᾴκης ἐς μεσόγειαν διεφθάρησαν ἐν Δραβησκῷ τῇ Ἠδωνικῇ ὑπὸ τῶν Θρᾳκῶν ξυμπάντων , οἷς πολέμιον ἦν τὸ χωρίον [ αἱ Ἐννέα ὁδοὶ ] κτιζόμενον .
Lemmas: ἐπί δέ Στρυμών πέμπω μυρίος οἰκήτωρ ἑαυτοῦ καί ὁ σύμμαχος ὑπό ὁ αὐτός χρόνος ὡς οἰκίζω ὁ τότε καλέω ἐννέα ὁδός , νῦν δέ Ἀμφίπολις , ὁ μέν ἐννέα ὁδός αὐτός κρατέω , ὅς ἔχω Ἠδωνοί , προέρχομαι δέ ὁ Θρᾴκη εἰς μεσόγεια διαφθείρω ἐν Δραβησκός ὁ Ἠδωνικός ὑπό ὁ Θρᾷξ σύμπας , ὅς πολέμιος εἰμί ὁ χωρίον [ ὁ ἐννέα ὁδός ] κτίζω .
thucydides.historiae 1.101.1
Θάσιοι δὲ νικηθέντες μάχῃ καὶ πολιορκούμενοι Λακεδαιμονίους ἐπεκαλοῦντο καὶ ἐπαμύνειν ἐκέλευον ἐσβαλόντας ἐς τὴν Ἀττικήν .
Lemmas: Θάσιος δέ νικάω μάχη καί πολιορκέω Λακεδαιμόνιος ἐπικαλέω καί ἐπαμύνω κελεύω εἰσβάλλω εἰς ὁ Ἀττική .
thucydides.historiae 1.101.2
οἱ δὲ ὑπέσχοντο μὲν κρύφα τῶν Ἀθηναίων καὶ ἔμελλον , διεκωλύθησαν δὲ ὑπὸ τοῦ γενομένου σεισμοῦ , ἐν ᾧ καὶ οἱ Εἵλωτες αὐτοῖς καὶ τῶν περιοίκων Θουριᾶταί τε καὶ Αἰθαιῆς ἐς Ἰθώμην ἀπέστησαν . πλεῖστοι δὲ τῶν Εἱλώτων ἐγένοντο οἱ τῶν παλαιῶν Μεσσηνίων τότε δουλωθέντων ἀπόγονοι · ᾗ καὶ Μεσσήνιοι ἐκλήθησαν οἱ πάντες .
Lemmas: ὁ δέ ὑπισχνέομαι μέν κρύφα ὁ Ἀθηναῖος καί μέλλω , διακωλύω δέ ὑπό ὁ γίγνομαι σεισμός , ἐν ὅς καί ὁ Εἵλως αὐτός καί ὁ περίοικος Θουριάτης τε καί Αἰθαιεύς εἰς Ἰθώμη ἀφίστημι . πολύς δέ ὁ Εἵλως γίγνομαι ὁ ὁ παλαιός Μεσσήνιος τότε δουλόω ἀπόγονος · ὅς καί Μεσσήνιος καλέω ὁ πᾶς .
thucydides.historiae 1.101.3
πρὸς μὲν οὖν τοὺς ἐν Ἰθώμῃ πόλεμος καθειστήκει Λακεδαιμονίοις , Θάσιοι δὲ τρίτῳ ἔτει πολιορκούμενοι ὡμολόγησαν Ἀθηναίοις τεῖχός τε καθελόντες καὶ ναῦς παραδόντες , χρήματά τε ὅσα ἔδει ἀποδοῦναι αὐτίκα ταξάμενοι καὶ τὸ λοιπὸν φέρειν , τήν τε ἤπειρον καὶ τὸ μέταλλον ἀφέντες .
Lemmas: πρός μέν οὖν ὁ ἐν Ἰθώμη πόλεμος καθίστημι Λακεδαιμόνιος , Θάσιος δέ τρίτος ἔτος πολιορκέω ὁμολογέω Ἀθηναῖος τεῖχος τε καθαιρέω καί ναῦς παραδίδωμι , χρῆμα τε ὅσος δέω ἀποδίδωμι αὐτίκα τάσσω καί ὁ λοιπός φέρω , ὁ τε ἤπειρος καί ὁ μέταλλον ἀφίημι .
thucydides.historiae 1.102.1
Λακεδαιμόνιοι δέ , ὡς αὐτοῖς πρὸς τοὺς ἐν Ἰθώμῃ ἐμηκύνετο ὁ πόλεμος , ἄλλους τε ἐπεκαλέσαντο ξυμμάχους καὶ Ἀθηναίους · οἱ δ’ ἦλθον Κίμωνος στρατηγοῦντος πλήθει οὐκ ὀλίγῳ .
Lemmas: Λακεδαιμόνιος δέ , ὡς αὐτός πρός ὁ ἐν Ἰθώμη μηκύνω ὁ πόλεμος , ἄλλος τε ἐπικαλέω σύμμαχος καί Ἀθηναῖος · ὁ δέ ἔρχομαι Κίμων στρατηγέω πλῆθος οὐ ὀλίγος .
thucydides.historiae 1.102.2
μάλιστα δ’ αὐτοὺς ἐπεκαλέσαντο ὅτι τειχομαχεῖν ἐδόκουν δυνατοὶ εἶναι , τοῖς δὲ πολιορκίας μακρᾶς καθεστηκυίας τούτου ἐνδεᾶ ἐφαίνετο · βίᾳ γὰρ ἂν εἷλον τὸ χωρίον .
Lemmas: μάλα δέ αὐτός ἐπικαλέω ὅτι τειχομαχέω δοκέω δυνατός εἰμί , ὁ δέ πολιορκία μακρός καθίστημι οὗτος ἐνδεής φαίνω · βία γάρ ἄν αἱρέω ὁ χωρίον .
thucydides.historiae 1.102.3
καὶ διαφορὰ ἐκ ταύτης τῆς στρατείας πρῶτον Λακεδαιμονίοις καὶ Ἀθηναίοις φανερὰ ἐγένετο . οἱ γὰρ Λακεδαιμόνιοι , ἐπειδὴ τὸ χωρίον βίᾳ οὐχ ἡλίσκετο , δείσαντες τῶν Ἀθηναίων τὸ τολμηρὸν καὶ τὴν νεωτεροποιίαν , καὶ ἀλλοφύλους ἅμα ἡγησάμενοι , μή τι , ἢν παραμείνωσιν , ὑπὸ τῶν ἐν Ἰθώμῃ πεισθέντες νεωτερίσωσι , μόνους τῶν ξυμμάχων ἀπέπεμψαν , τὴν μὲν ὑποψίαν οὐ δηλοῦντες , εἰπόντες δὲ ὅτι οὐδὲν προσδέονται αὐτῶν ἔτι .
Lemmas: καί διαφορά ἐκ οὗτος ὁ στρατεία πρότερος Λακεδαιμόνιος καί Ἀθηναῖος φανερός γίγνομαι . ὁ γάρ Λακεδαιμόνιος , ἐπειδή ὁ χωρίον βία οὐ ἁλίσκομαι , δείδω ὁ Ἀθηναῖος ὁ τολμηρός καί ὁ νεωτεροποιΐα , καί ἀλλόφυλος ἅμα ἡγέομαι , μή τις , ἐάν παραμένω , ὑπό ὁ ἐν Ἰθώμη πείθω νεωτερίζω , μόνος ὁ σύμμαχος ἀποπέμπω , ὁ μέν ὑποψία οὐ δηλόω , λέγω δέ ὅτι οὐδείς προσδέω αὐτός ἔτι .
thucydides.historiae 1.102.4
οἱ δ’ Ἀθηναῖοι ἔγνωσαν οὐκ ἐπὶ τῷ βελτίονι λόγῳ ἀποπεμπόμενοι , ἀλλά τινος ὑπόπτου γενομένου , καὶ δεινὸν ποιησάμενοι καὶ οὐκ ἀξιώσαντες ὑπὸ Λακεδαιμονίων τοῦτο παθεῖν , εὐθὺς ἐπειδὴ ἀνεχώρησαν , ἀφέντες τὴν γενομένην ἐπὶ τῷ Μήδῳ ξυμμαχίαν πρὸς αὐτοὺς Ἀργείοις τοῖς ἐκείνων πολεμίοις ξύμμαχοι ἐγένοντο , καὶ πρὸς Θεσσαλοὺς ἅμα ἀμφοτέροις οἱ αὐτοὶ ὅρκοι καὶ ξυμμαχία κατέστη .
Lemmas: ὁ δέ Ἀθηναῖος γιγνώσκω οὐ ἐπί ὁ ἀγαθός λόγος ἀποπέμπω , ἀλλά τις ὕποπτος γίγνομαι , καί δεινός ποιέω καί οὐ ἀξιόω ὑπό Λακεδαιμόνιος οὗτος πάσχω , εὐθύς ἐπειδή ἀναχωρέω , ἀφίημι ὁ γίγνομαι ἐπί ὁ Μῆδος συμμαχία πρός αὐτός Ἀργεῖος ὁ ἐκεῖνος πολέμιος σύμμαχος γίγνομαι , καί πρός Θεσσαλός ἅμα ἀμφότερος ὁ αὐτός ὅρκος καί συμμαχία καθίστημι .
thucydides.historiae 1.103.1
οἱ δ’ ἐν Ἰθώμῃ δεκάτῳ ἔτει , ὡς οὐκέτι ἐδύναντο ἀντέχειν , ξυνέβησαν πρὸς τοὺς Λακεδαιμονίους ἐφ’ ᾧ ἐξίασιν ἐκ Πελοποννήσου ὑπόσπονδοι καὶ μηδέποτε ἐπιβήσονται αὐτῆς · ἢν δέ τις ἁλίσκηται , τοῦ λαβόντος εἶναι δοῦλον .
Lemmas: ὁ δέ ἐν Ἰθώμη δέκατος ἔτος , ὡς οὐκέτι δύναμαι ἀντέχω , συμβαίνω πρός ὁ Λακεδαιμόνιος ἐπί ὅς ἐξέρχομαι ἐκ Πελοπόννησος ὑπόσπονδος καί μηδέποτε ἐπιβαίνω αὐτός · ἐάν δέ τις ἁλίσκομαι , ὁ λαμβάνω εἰμί δοῦλος .
thucydides.historiae 1.103.2
ἦν δέ τι καὶ χρηστήριον τοῖς Λακεδαιμονίοις Πυθικὸν πρὸ τοῦ , τὸν ἱκέτην τοῦ Διὸς τοῦ Ἰθωμήτα ἀφιέναι .
Lemmas: εἰμί δέ τις καί χρηστήριον ὁ Λακεδαιμόνιος Πυθικός πρό ὁ , ὁ ἱκέτης ὁ Ζεύς ὁ Ἰθωμήτης ἀφίημι .
thucydides.historiae 1.103.3
ἐξῆλθον δὲ αὐτοὶ καὶ παῖδες καὶ γυναῖκες , καὶ αὐτοὺς οἱ Ἀθηναῖοι δεξάμενοι κατ’ ἔχθος ἤδη τὸ Λακεδαιμονίων ἐς Ναύπακτον κατῴκισαν , ἣν ἔτυχον ᾑρηκότες νεωστὶ Λοκρῶν τῶν Ὀζολῶν ἐχόντων .
Lemmas: ἐξέρχομαι δέ αὐτός καί παῖς καί γυνή , καί αὐτός ὁ Ἀθηναῖος δέχομαι κατά ἔχθος ἤδη ὁ Λακεδαιμόνιος εἰς Ναύπακτος κατοικίζω , ὅς τυγχάνω αἱρέω νεωστί Λοκροί ὁ Ὀζόλαι ἔχω .
thucydides.historiae 1.103.4
προσεχώρησαν δὲ καὶ Μεγαρῆς Ἀθηναίοις ἐς ξυμμαχίαν Λακεδαιμονίων ἀποστάντες , ὅτι αὐτοὺς Κορίνθιοι περὶ γῆς ὅρων πολέμῳ κατεῖχον · καὶ ἔσχον Ἀθηναῖοι Μέγαρα καὶ Πηγάς , καὶ τὰ μακρὰ τείχη ᾠκοδόμησαν Μεγαρεῦσι τὰ ἀπὸ τῆς πόλεως ἐς Νίσαιαν καὶ ἐφρούρουν αὐτοί . καὶ Κορινθίοις μὲν οὐχ ἥκιστα ἀπὸ τοῦδε τὸ σφοδρὸν μῖσος ἤρξατο πρῶτον ἐς Ἀθηναίους γενέσθαι .
Lemmas: προσχωρέω δέ καί Μεγαρεύς Ἀθηναῖος εἰς συμμαχία Λακεδαιμόνιος ἀφίστημι , ὅτι αὐτός Κορίνθιος περί γῆ ὅρος πόλεμος κατέχω · καί ἔχω Ἀθηναῖος Μέγαρα καί Πηγαί , καί ὁ μακρός τεῖχος οἰκοδομέω Μεγαρεύς ὁ ἀπό ὁ πόλις εἰς Νίσαια καί φρουρέω αὐτός . καί Κορίνθιος μέν οὐ ἦκα ἀπό ὅδε ὁ σφοδρός μῖσος ἄρχω πρότερος εἰς Ἀθηναῖος γίγνομαι .
thucydides.historiae 1.104.1
Ἰνάρως δὲ ὁ Ψαμμητίχου , Λίβυς , βασιλεὺς Λιβύων τῶν πρὸς Αἰγύπτῳ , ὁρμώμενος ἐκ Μαρείας τῆς ὑπὲρ Φάρου πόλεως ἀπέστησεν Αἰγύπτου τὰ πλείω ἀπὸ βασιλέως Ἀρταξέρξου , καὶ αὐτὸς ἄρχων γενόμενος Ἀθηναίους ἐπηγάγετο .
Lemmas: Ἰνάρως δέ ὁ Ψαμμήτιχος , Λίβυς , βασιλεύς Λίβυς ὁ πρός Αἴγυπτος , ὁρμάω ἐκ Μάρεια ὁ ὑπέρ Φάρος πόλις ἀφίστημι Αἴγυπτος ὁ πολύς ἀπό βασιλεύς Ἀρταξέρξης , καί αὐτός ἄρχων γίγνομαι Ἀθηναῖος ἐπάγω .
thucydides.historiae 1.104.2
οἱ δέ ( ἔτυχον γὰρ ἐς Κύπρον στρατευόμενοι ναυσὶ διακοσίαις αὑτῶν τε καὶ τῶν ξυμμάχων ) ἦλθον ἀπολιπόντες τὴν Κύπρον , καὶ ἀναπλεύσαντες ἀπὸ θαλάσσης ἐς τὸν Νεῖλον τοῦ τε ποταμοῦ κρατοῦντες καὶ τῆς Μέμφιδος τῶν δύο μερῶν πρὸς τὸ τρίτον μέρος ὃ καλεῖται Λευκὸν τεῖχος ἐπολέμουν · ἐνῆσαν δὲ αὐτόθι Περσῶν καὶ Μήδων οἱ καταφυγόντες καὶ Αἰγυπτίων οἱ μὴ ξυναποστάντες .
Lemmas: ὁ δέ ( τυγχάνω γάρ εἰς Κύπρος στρατεύω ναῦς διακόσιοι ἑαυτοῦ τε καί ὁ σύμμαχος ) ἔρχομαι ἀπολείπω ὁ Κύπρος , καί ἀναπλέω ἀπό θάλασσα εἰς ὁ Νεῖλος ὁ τε ποταμός κρατέω καί ὁ Μέμφις ὁ δύο μέρος πρός ὁ τρίτος μέρος ὅς καλέω λευκός τεῖχος πολεμέω · ἔνειμι δέ αὐτόθι Πέρσης καί Μῆδος ὁ καταφεύγω καί Αἰγύπτιος ὁ μή συναφίστημι .
thucydides.historiae 1.105.1
Ἀθηναίοις δὲ ναυσὶν ἀποβᾶσιν ἐς Ἁλιᾶς πρὸς Κορινθίους καὶ Ἐπιδαυρίους μάχη ἐγένετο , καὶ ἐνίκων Κορίνθιοι . καὶ ὕστερον Ἀθηναῖοι ἐναυμάχησαν ἐπὶ Κεκρυφαλείᾳ Πελοποννησίων ναυσί , καὶ ἐνίκων Ἀθηναῖοι .
Lemmas: Ἀθηναῖος δέ ναῦς ἀποβαίνω εἰς Ἁλιέαι πρός Κορίνθιος καί Ἐπιδαύριος μάχη γίγνομαι , καί νικάω Κορίνθιος . καί ὕστερος Ἀθηναῖος ναυμαχέω ἐπί Κεκρυφαλεία Πελοποννήσιος ναῦς , καί νικάω Ἀθηναῖος .
thucydides.historiae 1.105.2
πολέμου δὲ καταστάντος πρὸς Αἰγινήτας Ἀθηναίοις μετὰ ταῦτα ναυμαχία γίγνεται ἐπ᾽ Αἰγίνῃ μεγάλη Ἀθηναίων καὶ Αἰγινητῶν , καὶ οἱ ξύμμαχοι ἑκατέροις παρῆσαν , καὶ ἐνίκων Ἀθηναῖοι καὶ ναῦς ἑβδομήκοντα λαβόντες αὐτῶν ἐς τὴν γῆν ἀπέβησαν καὶ ἐπολιόρκουν , Λεωκράτους τοῦ Στροίβου στρατηγοῦντος .
Lemmas: πόλεμος δέ καθίστημι πρός Αἰγινήτης Ἀθηναῖος μετά οὗτος ναυμαχία γίγνομαι ἐπί Αἴγινα μέγας Ἀθηναῖος καί Αἰγινήτης , καί ὁ σύμμαχος ἑκάτερος πάρειμι , καί νικάω Ἀθηναῖος καί ναῦς ἑβδομήκοντα λαμβάνω αὐτός εἰς ὁ γῆ ἀποβαίνω καί πολιορκέω , Λεωκράτης ὁ Στροῖβος στρατηγέω .
thucydides.historiae 1.105.3
ἔπειτα Πελοποννήσιοι ἀμύνειν βουλόμενοι Αἰγινήταις ἐς μὲν τὴν Αἴγιναν τριακοσίους ὁπλίτας πρότερον Κορινθίων καὶ Ἐπιδαυρίων ἐπικούρους διεβίβασαν , τὰ δὲ ἄκρα τῆς Γερανείας κατέλαβον καὶ ἐς τὴν Μεγαρίδα κατέβησαν Κορίνθιοι μετὰ τῶν ξυμμάχων , νομίζοντες ἀδυνάτους ἔσεσθαι Ἀθηναίους βοηθεῖν τοῖς Μεγαρεῦσιν ἔν τε Αἰγίνῃ ἀπούσης στρατιᾶς πολλῆς καὶ ἐν Αἰγύπτῳ · ἢν δὲ καὶ βοηθῶσιν , ἀπ’ Αἰγίνης ἀναστήσεσθαι αὐτούς .
Lemmas: ἔπειτα Πελοποννήσιος ἀμύνω βούλομαι Αἰγινήτης εἰς μέν ὁ Αἴγινα τριακόσιοι ὁπλίτης πρότερος Κορίνθιος καί Ἐπιδαύριος ἐπίκουρος διαβιβάζω , ὁ δέ ἄκρον ὁ Γερανεία καταλαμβάνω καί εἰς ὁ Μεγαρίς καταβαίνω Κορίνθιος μετά ὁ σύμμαχος , νομίζω ἀδύνατος εἰμί Ἀθηναῖος βοηθέω ὁ Μεγαρεύς ἐν τε Αἴγινα ἄπειμι στρατιά πολύς καί ἐν Αἴγυπτος · ἐάν δέ καί βοηθέω , ἀπό Αἴγινα ἀνίστημι αὐτός .
thucydides.historiae 1.105.4
οἱ δὲ Ἀθηναῖοι τὸ μὲν πρὸς Αἰγίνῃ στράτευμα οὐκ ἐκίνησαν , τῶν δ’ ἐκ τῆς πόλεως ὑπολοίπων οἵ τε πρεσβύτατοι καὶ οἱ νεώτατοι ἀφικνοῦνται ἐς τὰ Μέγαρα Μυρωνίδου στρατηγοῦντος .
Lemmas: ὁ δέ Ἀθηναῖος ὁ μέν πρός Αἴγινα στράτευμα οὐ κινέω , ὁ δέ ἐκ ὁ πόλις ὑπόλοιπος ὁ τε πρέσβυς καί ὁ νέος ἀφικνέομαι εἰς ὁ Μέγαρα Μυρωνίδης στρατηγέω .
thucydides.historiae 1.105.5
καὶ μάχης γενομένης ἰσορρόπου πρὸς Κορινθίους διεκρίθησαν ἀπ’ ἀλλήλων , καὶ ἐνόμισαν αὐτοὶ ἑκάτεροι οὐκ ἔλασσον ἔχειν ἐν τῷ ἔργῳ .
Lemmas: καί μάχη γίγνομαι ἰσόρροπος πρός Κορίνθιος διακρίνω ἀπό ἀλλήλων , καί νομίζω αὐτός ἑκάτερος οὐ ἐλαχύς ἔχω ἐν ὁ ἔργον .
thucydides.historiae 1.105.6
καὶ οἱ μὲν Ἀθηναῖοι ( ἐκράτησαν γὰρ ὅμως μᾶλλον ) ἀπελθόντων τῶν Κορινθίων τροπαῖον ἔστησαν · οἱ δὲ Κορίνθιοι κακιζόμενοι ὑπὸ τῶν ἐν τῇ πόλει πρεσβυτέρων καὶ παρασκευασάμενοι , ἡμέραις ὕστερον δώδεκα μάλιστα ἐλθόντες ἀνθίστασαν τροπαῖον καὶ αὐτοὶ ὡς νικήσαντες . καὶ οἱ Ἀθηναῖοι ἐκβοηθήσαντες ἐκ τῶν Μεγάρων τούς τε τὸ τροπαῖον ἱστάντας διαφθείρουσι καὶ τοῖς ἄλλοις ξυμβαλόντες ἐκράτησαν .
Lemmas: καί ὁ μέν Ἀθηναῖος ( κρατέω γάρ ὅμως μάλα ) ἀπέρχομαι ὁ Κορίνθιος τρόπαιον ἵστημι · ὁ δέ Κορίνθιος κακίζω ὑπό ὁ ἐν ὁ πόλις πρέσβυς καί παρασκευάζω , ἡμέρα ὕστερος δώδεκα μάλα ἔρχομαι ἀνθίστημι τρόπαιον καί αὐτός ὡς νικάω . καί ὁ Ἀθηναῖος ἐκβοηθέω ἐκ ὁ Μέγαρα ὁ τε ὁ τρόπαιον ἵστημι διαφθείρω καί ὁ ἄλλος συμβάλλω κρατέω .
thucydides.historiae 1.106.1
οἱ δὲ νικώμενοι ὑπεχώρουν , καί τι αὐτῶν μέρος οὐκ ὀλίγον προσβιασθὲν καὶ διαμαρτὸν τῆς ὁδοῦ ἐσέπεσεν ἔς του χωρίον ἰδιώτου , ᾧ ἔτυχεν ὄρυγμα μέγα περιεῖργον καὶ οὐκ ἦν ἔξοδος .
Lemmas: ὁ δέ νικάω ὑποχωρέω , καί τις αὐτός μέρος οὐ ὀλίγος προσβιάζομαι καί διαμαρτάνω ὁ ὁδός εἰσπίπτω εἰς ὁ χωρίον ἰδιώτης , ὅς τυγχάνω ὄρυγμα μέγας περιέργω καί οὐ εἰμί ἔξοδος .
thucydides.historiae 1.106.2
οἱ δὲ Ἀθηναῖοι γνόντες κατὰ πρόσωπόν τε εἶργον τοῖς ὁπλίταις καὶ περιστήσαντες κύκλῳ τοὺς ψιλοὺς κατέλευσαν πάντας τοὺς ἐσελθόντας , καὶ πάθος μέγα τοῦτο Κορινθίοις ἐγένετο . τὸ δὲ πλῆθος ἀπεχώρησεν αὐτοῖς τῆς στρατιᾶς ἐπ’ οἴκου .
Lemmas: ὁ δέ Ἀθηναῖος γιγνώσκω κατά πρόσωπον τε ἔργω ὁ ὁπλίτης καί περιίστημι κύκλος ὁ ψιλός καταλεύω πᾶς ὁ εἰσέρχομαι , καί πάθος μέγας οὗτος Κορίνθιος γίγνομαι . ὁ δέ πλῆθος ἀποχωρέω αὐτός ὁ στρατιά ἐπί οἶκος .
thucydides.historiae 1.107.1
ἤρξαντο δὲ κατὰ τοὺς χρόνους τούτους καὶ τὰ μακρὰ τείχη Ἀθηναῖοι ἐς θάλασσαν οἰκοδομεῖν , τό τε Φαληρόνδε καὶ τὸ ἐς Πειραιᾶ .
Lemmas: ἄρχω δέ κατά ὁ χρόνος οὗτος καί ὁ μακρός τεῖχος Ἀθηναῖος εἰς θάλασσα οἰκοδομέω , ὁ τε Φαληρόνδε καί ὁ εἰς Πειραιεύς .
thucydides.historiae 1.107.2
καὶ Φωκέων στρατευσάντων ἐς Δωριᾶς τὴν Λακεδαιμονίων μητρόπολιν , Βοιὸν καὶ Κυτίνιον καὶ Ἐρινεόν , καὶ ἑλόντων ἓν τῶν πολισμάτων τούτων , οἱ Λακεδαιμόνιοι Νικομήδους τοῦ Κλεομβρότου ὑπὲρ Πλειστοάνακτος τοῦ Παυσανίου βασιλέως νέου ὄντος ἔτι ἡγουμένου ἐβοήθησαν τοῖς Δωριεῦσιν ἑαυτῶν τε πεντακοσίοις καὶ χιλίοις ὁπλίταις καὶ τῶν ξυμμάχων μυρίοις , καὶ τοὺς Φωκέας ὁμολογίᾳ ἀναγκάσαντες ἀποδοῦναι τὴν πόλιν ἀπεχώρουν πάλιν .
Lemmas: καί Φωκεύς στρατεύω εἰς Δωριεύς ὁ Λακεδαιμόνιος μητρόπολις , βοιόν καί Κυτίνιον καί ἐρινεόν , καί αἱρέω εἷς ὁ πόλισμα οὗτος , ὁ Λακεδαιμόνιος Νικομήδης ὁ Κλεόμβροτος ὑπέρ Πλειστοάναξ ὁ Παυσανίας βασιλεύς νέος εἰμί ἔτι ἡγέομαι βοηθέω ὁ Δωριεύς ἑαυτοῦ τε πεντακόσιοι καί χίλιοι ὁπλίτης καί ὁ σύμμαχος μυρίος , καί ὁ Φωκεύς ὁμολογία ἀναγκάζω ἀποδίδωμι ὁ πόλις ἀποχωρέω πάλιν .
thucydides.historiae 1.107.3
καὶ κατὰ θάλασσαν μὲν αὐτούς , διὰ τοῦ Κρισαίου κόλπου εἰ βούλοιντο περαιοῦσθαι , Ἀθηναῖοι ναυσὶ περιπλεύσαντες ἔμελλον κωλύσειν · διὰ δὲ τῆς Γερανείας οὐκ ἀσφαλὲς αὐτοῖς ἐφαίνετο Ἀθηναίων ἐχόντων Μέγαρα καὶ Πηγὰς πορεύεσθαι . δύσοδός τε γὰρ ἡ Γερανεία καὶ ἐφρουρεῖτο αἰεὶ ὑπὸ Ἀθηναίων , καὶ τότε ᾐσθάνοντο αὐτοὺς μέλλοντας καὶ ταύτῃ κωλύσειν .
Lemmas: καί κατά θάλασσα μέν αὐτός , διά ὁ Κρισαῖος κόλπος εἰ βούλομαι περαιόω , Ἀθηναῖος ναῦς περιπλέω μέλλω κωλύω · διά δέ ὁ Γερανεία οὐ ἀσφαλής αὐτός φαίνω Ἀθηναῖος ἔχω Μέγαρα καί Πηγαί πορεύω . δύσοδος τε γάρ ὁ Γερανείη καί φρουρέω ἀεί ὑπό Ἀθηναῖος , καί τότε αἰσθάνομαι αὐτός μέλλω καί οὗτος κωλύω .
thucydides.historiae 1.107.4
ἔδοξε δ’ αὐτοῖς ἐν Βοιωτοῖς περιμείνασι σκέψασθαι ὅτῳ τρόπῳ ἀσφαλέστατα διαπορεύσονται . τὸ δέ τι καὶ ἄνδρες τῶν Ἀθηναίων ἐπῆγον αὐτοὺς κρύφα , ἐλπίσαντες δῆμόν τε καταπαύσειν καὶ τὰ μακρὰ τείχη οἰκοδομούμενα .
Lemmas: δοκέω δέ αὐτός ἐν Βοιωτός περιμένω σκοπέω ὅστις τρόπος ἀσφαλής διαπορεύω . ὁ δέ τις καί ἀνήρ ὁ Ἀθηναῖος ἐπάγω αὐτός κρύφα , ἐλπίζω δῆμος τε καταπαύω καί ὁ μακρός τεῖχος οἰκοδομέω .
thucydides.historiae 1.107.5
ἐβοήθησαν δὲ ἐπ’ αὐτοὺς οἱ Ἀθηναῖοι πανδημεὶ καὶ Ἀργείων χίλιοι καὶ τῶν ἄλλων ξυμμάχων ὡς ἕκαστοι · ξύμπαντες δὲ ἐγένοντο τετρακισχίλιοι καὶ μύριοι .
Lemmas: βοηθέω δέ ἐπί αὐτός ὁ Ἀθηναῖος πανδημεί καί Ἀργεῖος χίλιοι καί ὁ ἄλλος σύμμαχος ὡς ἕκαστος · σύμπας δέ γίγνομαι τετρακισχίλιοι καί μυρίος .
thucydides.historiae 1.107.6
νομίσαντες δὲ ἀπορεῖν ὅπῃ διέλθωσιν ἐπεστράτευσαν αὐτοῖς , καί τι καὶ τοῦ δήμου καταλύσεως ὑποψίᾳ .
Lemmas: νομίζω δέ ἀπορέω ὅπῃ διέρχομαι ἐπιστρατεύω αὐτός , καί τις καί ὁ δῆμος κατάλυσις ὑποψία .
thucydides.historiae 1.107.7
ἦλθον δὲ καὶ Θεσσαλῶν ἱππῆς τοῖς Ἀθηναίοις κατὰ τὸ ξυμμαχικόν , οἳ μετέστησαν ἐν τῷ ἔργῳ παρὰ τοὺς Λακεδαιμονίους .
Lemmas: ἔρχομαι δέ καί Θεσσαλός ἱππεύς ὁ Ἀθηναῖος κατά ὁ συμμαχικός , ὅς μεθίστημι ἐν ὁ ἔργον παρά ὁ Λακεδαιμόνιος .
thucydides.historiae 1.108.1
γενομένης δὲ μάχης ἐν Τανάγρᾳ τῆς Βοιωτίας ἐνίκων Λακεδαιμόνιοι καὶ οἱ ξύμμαχοι , καὶ φόνος ἐγένετο ἀμφοτέρων πολύς .
Lemmas: γίγνομαι δέ μάχη ἐν Τάναγρα ὁ Βοιωτία νικάω Λακεδαιμόνιος καί ὁ σύμμαχος , καί φόνος γίγνομαι ἀμφότερος πολύς .
thucydides.historiae 1.108.2
καὶ Λακεδαιμόνιοι μὲν ἐς τὴν Μεγαρίδα ἐλθόντες καὶ δενδροτομήσαντες πάλιν ἀπῆλθον ἐπ᾽ οἴκου διὰ Γερανείας καὶ Ἰσθμοῦ · Ἀθηναῖοι δὲ δευτέρᾳ καὶ ἑξηκοστῇ ἡμέρᾳ μετὰ τὴν μάχην ἐστράτευσαν ἐς Βοιωτοὺς Μυρωνίδου στρατηγοῦντος ,
Lemmas: καί Λακεδαιμόνιος μέν εἰς ὁ Μεγαρίς ἔρχομαι καί δενδροτομέω πάλιν ἀπέρχομαι ἐπί οἶκος διά Γερανεία καί Ἰσθμός · Ἀθηναῖος δέ δεύτερος καί ἑξηκοστός ἡμέρα μετά ὁ μάχη στρατεύω εἰς Βοιωτός Μυρωνίδης στρατηγέω ,
thucydides.historiae 1.108.3
καὶ μάχῃ ἐν Οἰνοφύτοις τοὺς Βοιωτοὺς νικήσαντες τῆς τε χώρας ἐκράτησαν τῆς Βοιωτίας καὶ Φωκίδος καὶ Ταναγραίων τὸ τεῖχος περιεῖλον καὶ Λοκρῶν τῶν Ὀπουντίων ἑκατὸν ἄνδρας ὁμήρους τοὺς πλουσιωτάτους ἔλαβον , τά τε τείχη ἑαυτῶν τὰ μακρὰ ἀπετέλεσαν .
Lemmas: καί μάχη ἐν Οἰνόφυτα ὁ Βοιωτός νικάω ὁ τε χώρα κρατέω ὁ Βοιωτία καί Φωκίς καί Ταναγραῖος ὁ τεῖχος περιαιρέω καί Λοκροί ὁ Ὀπούντιος ἑκατόν ἀνήρ ὅμηρος ὁ πλούσιος λαμβάνω , ὁ τε τεῖχος ἑαυτοῦ ὁ μακρός ἀποτελέω .
thucydides.historiae 1.108.4
ὡμολόγησαν δὲ καὶ οἱ Αἰγινῆται μετὰ ταῦτα τοῖς Ἀθηναίοις , τείχη τε περιελόντες καὶ ναῦς παραδόντες φόρον τε ταξάμενοι ἐς τὸν ἔπειτα χρόνον .
Lemmas: ὁμολογέω δέ καί ὁ Αἰγινήτης μετά οὗτος ὁ Ἀθηναῖος , τεῖχος τε περιαιρέω καί ναῦς παραδίδωμι φόρος τε τάσσω εἰς ὁ ἔπειτα χρόνος .
thucydides.historiae 1.108.5
καὶ Πελοπόννησον περιέπλευσαν Ἀθηναῖοι Τολμίδου τοῦ Τολμαίου στρατηγοῦντος , καὶ τὸ νεώριον τῶν Λακεδαιμονίων ἐνέπρησαν καὶ Χαλκίδα Κορινθίων πόλιν εἷλον καὶ Σικυωνίους ἐν ἀποβάσει τῆς γῆς μάχῃ ἐκράτησαν .
Lemmas: καί Πελοπόννησος περιπλέω Ἀθηναῖος Τολμίδης ὁ Τόλμαιος στρατηγέω , καί ὁ νεώριον ὁ Λακεδαιμόνιος ἐμπίμπρημι καί Χαλκίς Κορίνθιος πόλις αἱρέω καί Σικυώνιος ἐν ἀπόβασις ὁ γῆ μάχη κρατέω .
thucydides.historiae 1.109.1
οἱ δ’ ἐν τῇ Αἰγύπτῳ Ἀθηναῖοι καὶ οἱ ξύμμαχοι ἐπέμενον , καὶ αὐτοῖς πολλαὶ ἰδέαι πολέμων κατέστησαν .
Lemmas: ὁ δέ ἐν ὁ Αἴγυπτος Ἀθηναῖος καί ὁ σύμμαχος ἐπιμένω , καί αὐτός πολύς ἰδέα πόλεμος καθίστημι .
thucydides.historiae 1.109.2
τὸ μὲν γὰρ πρῶτον ἐκράτουν τῆς Αἰγύπτου οἱ Ἀθηναῖοι , καὶ βασιλεὺς πέμπει ἐς Λακεδαίμονα Μεγάβαζον ἄνδρα Πέρσην χρήματα ἔχοντα , ὅπως ἐς τὴν Ἀττικὴν ἐσβαλεῖν πεισθέντων τῶν Πελοποννησίων ἀπ’ Αἰγύπτου ἀπαγάγοι Ἀθηναίους .
Lemmas: ὁ μέν γάρ πρότερος κρατέω ὁ Αἴγυπτος ὁ Ἀθηναῖος , καί βασιλεύς πέμπω εἰς Λακεδαίμων Μεγάβαζος ἀνήρ Πέρσης χρῆμα ἔχω , ὅπως εἰς ὁ Ἀττική εἰσβάλλω πείθω ὁ Πελοποννήσιος ἀπό Αἴγυπτος ἀπάγω Ἀθηναῖος .
thucydides.historiae 1.109.3
ὡς δὲ αὐτῷ οὐ προυχώρει καὶ τὰ χρήματα ἄλλως ἀνηλοῦτο , ὁ μὲν Μεγάβαζος καὶ τὰ λοιπὰ τῶν χρημάτων πάλιν ἐς τὴν Ἀσίαν ἀνεκομίσθη , Μεγάβυζον δὲ τὸν Ζωπύρου πέμπει ἄνδρα Πέρσην μετὰ στρατιᾶς πολλῆς ·
Lemmas: ὡς δέ αὐτός οὐ προχωρέω καί ὁ χρῆμα ἄλλος ἀναλίσκω , ὁ μέν Μεγάβαζος καί ὁ λοιπός ὁ χρῆμα πάλιν εἰς ὁ Ἀσία ἀνακομίζω , Μεγάβυζος δέ ὁ Ζώπυρος πέμπω ἀνήρ Πέρσης μετά στρατιά πολύς ·
thucydides.historiae 1.109.4
ὃς ἀφικόμενος κατὰ γῆν τούς τε Αἰγυπτίους καὶ τοὺς ξυμμάχους μάχῃ ἐκράτησε καὶ ἐκ τῆς Μέμφιδος ἐξήλασε τοὺς Ἕλληνας καὶ τέλος ἐς Προσωπίτιδα τὴν νῆσον κατέκλῃσε καὶ ἐπολιόρκει ἐν αὐτῇ ἐνιαυτὸν καὶ ἓξ μῆνας , μέχρι οὗ ξηράνας τὴν διώρυχα καὶ παρατρέψας ἄλλῃ τὸ ὕδωρ τάς τε ναῦς ἐπὶ τοῦ ξηροῦ ἐποίησε καὶ τῆς νήσου τὰ πολλὰ ἤπειρον , καὶ διαβὰς εἷλε τὴν νῆσον πεζῇ .
Lemmas: ὅς ἀφικνέομαι κατά γῆ ὁ τε Αἰγύπτιος καί ὁ σύμμαχος μάχη κρατέω καί ἐκ ὁ Μέμφις ἐξελαύνω ὁ Ἕλλην καί τέλος εἰς Προσώπιτις ὁ νῆσος κατακλείω καί πολιορκέω ἐν αὐτός ἐνιαυτός καί ἕξ μείς , μέχρι ὅς ξηραίνω ὁ διῶρυξ καί παρατρέπω ἄλλῃ ὁ ὕδωρ ὁ τε ναῦς ἐπί ὁ ξηρός ποιέω καί ὁ νῆσος ὁ πολύς ἤπειρος , καί διαβαίνω αἱρέω ὁ νῆσος πεζός .
thucydides.historiae 1.110.1
οὕτω μὲν τὰ τῶν Ἑλλήνων πράγματα ἐφθάρη ἓξ ἔτη πολεμήσαντα · καὶ ὀλίγοι ἀπὸ πολλῶν πορευόμενοι διὰ τῆς Λιβύης ἐς Κυρήνην ἐσώθησαν , οἱ δὲ πλεῖστοι ἀπώλοντο .
Lemmas: οὕτως μέν ὁ ὁ Ἕλλην πρᾶγμα φθείρω ἕξ ἔτος πολεμέω · καί ὀλίγος ἀπό πολύς πορεύω διά ὁ Λιβύη εἰς Κυρήνη σῴζω , ὁ δέ πολύς ἀπόλλυμι .
thucydides.historiae 1.110.2
Αἴγυπτος δὲ πάλιν ὑπὸ βασιλέα ἐγένετο πλὴν Ἀμυρταίου τοῦ ἐν τοῖς ἕλεσι βασιλέως · τοῦτον δὲ διὰ μέγεθός τε τοῦ ἕλους οὐκ ἐδύναντο ἑλεῖν , καὶ ἅμα μαχιμώτατοί εἰσι τῶν Αἰγυπτίων οἱ ἕλειοι .
Lemmas: Αἴγυπτος δέ πάλιν ὑπό βασιλεύς γίγνομαι πλήν Ἀμυρταῖος ὁ ἐν ὁ ἕλος βασιλεύς · οὗτος δέ διά μέγεθος τε ὁ ἕλος οὐ δύναμαι αἱρέω , καί ἅμα μάχιμος εἰμί ὁ Αἰγύπτιος ὁ ἕλειος .
thucydides.historiae 1.110.3
Ἰνάρως δὲ ὁ Λιβύων βασιλεύς , ὃς τὰ πάντα ἔπραξε περὶ τῆς Αἰγύπτου , προδοσίᾳ ληφθεὶς ἀνεσταυρώθη .
Lemmas: Ἰνάρως δέ ὁ Λίβυς βασιλεύς , ὅς ὁ πᾶς πράσσω περί ὁ Αἴγυπτος , προδοσία λαμβάνω ἀνασταυρόω .
thucydides.historiae 1.110.4
ἐκ δὲ τῶν Ἀθηνῶν καὶ τῆς ἄλλης ξυμμαχίδος πεντήκοντα τριήρεις διάδοχοι πλέουσαι ἐς Αἴγυπτον ἔσχον κατὰ τὸ Μενδήσιον κέρας , οὐκ εἰδότες τῶν γεγονότων οὐδέν · καὶ αὐτοῖς ἔκ τε γῆς ἐπιπεσόντες πεζοὶ καὶ ἐκ θαλάσσης Φοινίκων ναυτικὸν διέφθειραν τὰς πολλὰς τῶν νεῶν , αἱ δ’ ἐλάσσους διέφυγον πάλιν .
Lemmas: ἐκ δέ ὁ Ἀθῆναι καί ὁ ἄλλος συμμαχίς πεντήκοντα τριήρης διάδοχος πλέω εἰς Αἴγυπτος ἔχω κατά ὁ Μενδήσιος κέρας , οὐ οἶδα ὁ γίγνομαι οὐδείς · καί αὐτός ἐκ τε γῆ ἐπιπίπτω πεζός καί ἐκ θάλασσα Φοῖνιξ ναυτικός διαφθείρω ὁ πολύς ὁ ναῦς , ὁ δέ ἐλαχύς διαφεύγω πάλιν .
thucydides.historiae 1.110.5
τὰ μὲν κατὰ τὴν μεγάλην στρατείαν Ἀθηναίων καὶ τῶν ξυμμάχων ἐς Αἴγυπτον οὕτως ἐτελεύτησεν .
Lemmas: ὁ μέν κατά ὁ μέγας στρατεία Ἀθηναῖος καί ὁ σύμμαχος εἰς Αἴγυπτος οὕτω τελευτάω .
thucydides.historiae 1.111.1
ἐκ δὲ Θεσσαλίας Ὀρέστης ὁ Ἐχεκρατίδου υἱὸς τοῦ Θεσσαλῶν βασιλέως φεύγων ἔπεισεν Ἀθηναίους ἑαυτὸν κατάγειν · καὶ παραλαβόντες Βοιωτοὺς καὶ Φωκέας ὄντας ξυμμάχους οἱ Ἀθηναῖοι ἐστράτευσαν τῆς Θεσσαλίας ἐπὶ Φάρσαλον . καὶ τῆς μὲν γῆς ἐκράτουν ὅσα μὴ προϊόντες πολὺ ἐκ τῶν ὅπλων ( οἱ γὰρ ἱππῆς τῶν Θεσσαλῶν εἶργον ) , τὴν δὲ πόλιν οὐχ εἷλον , οὐδ’ ἄλλο προυχώρει αὐτοῖς οὐδὲν ὧν ἕνεκα ἐστράτευσαν , ἀλλ᾽ ἀπεχώρησαν πάλιν Ὀρέστην ἔχοντες ἄπρακτοι .
Lemmas: ἐκ δέ Θεσσαλία Ὀρέστης ὁ Ἐχεκρατίδης υἱός ὁ Θεσσαλός βασιλεύς φεύγω πείθω Ἀθηναῖος ἑαυτοῦ κατάγω · καί παραλαμβάνω Βοιωτός καί Φωκεύς εἰμί σύμμαχος ὁ Ἀθηναῖος στρατεύω ὁ Θεσσαλία ἐπί Φάρσαλος . καί ὁ μέν γῆ κρατέω ὅσος μή προέρχομαι πολύς ἐκ ὁ ὅπλον ( ὁ γάρ ἱππεύς ὁ Θεσσαλός ἔργω ) , ὁ δέ πόλις οὐ αἱρέω , οὐδέ ἄλλος προχωρέω αὐτός οὐδείς ὅς ἕνεκα στρατεύω , ἀλλά ἀποχωρέω πάλιν Ὀρέστης ἔχω ἄπρακτος .
thucydides.historiae 1.111.2
μετὰ δὲ ταῦτα οὐ πολλῷ ὕστερον χίλιοι Ἀθηναίων ἐπὶ τὰς ναῦς τὰς ἐν Πηγαῖς ἐπιβάντες ( εἶχον δ’ αὐτοὶ τὰς Πηγάς ) παρέπλευσαν ἐς Σικυῶνα Περικλέους τοῦ Ξανθίππου στρατηγοῦντος , καὶ ἀποβάντες Σικυωνίων τοὺς προσμείξαντας μάχῃ ἐκράτησαν .
Lemmas: μετά δέ οὗτος οὐ πολύς ὕστερος χίλιοι Ἀθηναῖος ἐπί ὁ ναῦς ὁ ἐν Πηγαί ἐπιβαίνω ( ἔχω δέ αὐτός ὁ Πηγαί ) παραπλέω εἰς Σικυών Περικλῆς ὁ Ξάνθιππος στρατηγέω , καί ἀποβαίνω Σικυώνιος ὁ προσμείγνυμι μάχη κρατέω .
thucydides.historiae 1.111.3
καὶ εὐθὺς παραλαβόντες Ἀχαιοὺς καὶ διαπλεύσαντες πέραν τῆς Ἀκαρνανίας ἐς Οἰνιάδας ἐστράτευσαν καὶ ἐπολιόρκουν , οὐ μέντοι εἷλόν γε , ἀλλ’ ἀπεχώρησαν ἐπ’ οἴκου .
Lemmas: καί εὐθύς παραλαμβάνω Ἀχαιός καί διαπλέω πέραν ὁ Ἀκαρνανία εἰς Οἰνιάδαι στρατεύω καί πολιορκέω , οὐ μέντοι αἱρέω γε , ἀλλά ἀποχωρέω ἐπί οἶκος .
thucydides.historiae 1.112.1
ὕστερον δὲ διαλιπόντων ἐτῶν τριῶν σπονδαὶ γίγνονται Πελοποννησίοις καὶ Ἀθηναίοις πεντέτεις .
Lemmas: ὕστερος δέ διαλείπω ἔτος τρεῖς σπονδή γίγνομαι Πελοποννήσιος καί Ἀθηναῖος πεντέτης .
thucydides.historiae 1.112.2
καὶ Ἑλληνικοῦ μὲν πολέμου ἔσχον οἱ Ἀθηναῖοι , ἐς δὲ Κύπρον ἐστρατεύοντο ναυσὶ διακοσίαις αὑτῶν τε καὶ τῶν ξυμμάχων Κίμωνος στρατηγοῦντος .
Lemmas: καί Ἑλληνικός μέν πόλεμος ἔχω ὁ Ἀθηναῖος , εἰς δέ Κύπρος στρατεύω ναῦς διακόσιοι ἑαυτοῦ τε καί ὁ σύμμαχος Κίμων στρατηγέω .
thucydides.historiae 1.112.3
καὶ ἑξήκοντα μὲν νῆες ἐς Αἴγυπτον ἀπ’ αὐτῶν ἔπλευσαν , Ἀμυρταίου μεταπέμποντος τοῦ ἐν τοῖς ἕλεσι βασιλέως , αἱ δὲ ἄλλαι Κίτιον ἐπολιόρκουν .
Lemmas: καί ἑξήκοντα μέν ναῦς εἰς Αἴγυπτος ἀπό αὐτός πλέω , Ἀμυρταῖος μεταπέμπω ὁ ἐν ὁ ἕλος βασιλεύς , ὁ δέ ἄλλος Κίτιον πολιορκέω .
thucydides.historiae 1.112.4
Κίμωνος δὲ ἀποθανόντος καὶ λιμοῦ γενομένου ἀπεχώρησαν ἀπὸ Κιτίου , καὶ πλεύσαντες ὑπὲρ Σαλαμῖνος τῆς ἐν Κύπρῳ Φοίνιξι καὶ Κυπρίοις καὶ Κίλιξιν ἐναυμάχησαν καὶ ἐπεζομάχησαν ἅμα , καὶ νικήσαντες ἀμφότερα ἀπεχώρησαν ἐπ’ οἴκου καὶ αἱ ἐξ Αἰγύπτου νῆες πάλιν [ αἱ ] ἐλθοῦσαι μετ’ αὐτῶν .
Lemmas: Κίμων δέ ἀποθνῄσκω καί λιμός γίγνομαι ἀποχωρέω ἀπό Κίτιον , καί πλέω ὑπέρ Σαλαμίς ὁ ἐν Κύπρος Φοῖνιξ καί Κύπριος καί Κίλιξ ναυμαχέω καί πεζομαχέω ἅμα , καί νικάω ἀμφότερος ἀποχωρέω ἐπί οἶκος καί ὁ ἐκ Αἴγυπτος ναῦς πάλιν [ ὁ ] ἔρχομαι μετά αὐτός .
thucydides.historiae 1.112.5
Λακεδαιμόνιοι δὲ μετὰ ταῦτα τὸν ἱερὸν καλούμενον πόλεμον ἐστράτευσαν , καὶ κρατήσαντες τοῦ ἐν Δελφοῖς ἱεροῦ παρέδοσαν Δελφοῖς · καὶ αὖθις ὕστερον Ἀθηναῖοι ἀποχωρησάντων αὐτῶν στρατεύσαντες καὶ κρατήσαντες παρέδοσαν Φωκεῦσιν .
Lemmas: Λακεδαιμόνιος δέ μετά οὗτος ὁ ἱερός καλέω πόλεμος στρατεύω , καί κρατέω ὁ ἐν Δελφοί ἱερός παραδίδωμι Δελφοί · καί αὖθις ὕστερος Ἀθηναῖος ἀποχωρέω αὐτός στρατεύω καί κρατέω παραδίδωμι Φωκεύς .
thucydides.historiae 1.113.1
καὶ χρόνου ἐγγενομένου μετὰ ταῦτα Ἀθηναῖοι , Βοιωτῶν τῶν φευγόντων ἐχόντων Ὀρχομενὸν καὶ Χαιρώνειαν καὶ ἄλλ’ ἄττα χωρία τῆς Βοιωτίας , ἐστράτευσαν ἑαυτῶν μὲν χιλίοις ὁπλίταις , τῶν δὲ ξυμμάχων ὡς ἑκάστοις ἐπὶ τὰ χωρία ταῦτα πολέμια ὄντα , Τολμίδου τοῦ Τολμαίου στρατηγοῦντος . καὶ Χαιρώνειαν ἑλόντες καὶ ἀνδραποδίσαντες ἀπεχώρουν φυλακὴν καταστήσαντες .
Lemmas: καί χρόνος ἐγγίγνομαι μετά οὗτος Ἀθηναῖος , Βοιωτός ὁ φεύγω ἔχω Ὀρχομενός καί Χαιρώνεια καί ἄλλος τίς χωρίον ὁ Βοιωτία , στρατεύω ἑαυτοῦ μέν χίλιοι ὁπλίτης , ὁ δέ σύμμαχος ὡς ἕκαστος ἐπί ὁ χωρίον οὗτος πολέμιος εἰμί , Τολμίδης ὁ Τόλμαιος στρατηγέω . καί Χαιρώνεια αἱρέω καί ἀνδραποδίζω ἀποχωρέω φυλακή καθίστημι .
thucydides.historiae 1.113.2
πορευομένοις δ’ αὐτοῖς ἐν Κορωνείᾳ ἐπιτίθενται οἵ τε ἐκ τῆς Ὀρχομενοῦ φυγάδες Βοιωτῶν καὶ Λοκροὶ μετ’ αὐτῶν καὶ Εὐβοέων φυγάδες καὶ ὅσοι τῆς αὐτῆς γνώμης ἦσαν , καὶ μάχῃ κρατήσαντες τοὺς μὲν διέφθειραν τῶν Ἀθηναίων , τοὺς δὲ ζῶντας ἔλαβον .
Lemmas: πορεύω δέ αὐτός ἐν Κορώνεια ἐπιτίθημι ὁ τε ἐκ ὁ Ὀρχομενός φυγάς Βοιωτός καί Λοκροί μετά αὐτός καί Εὐβοεύς φυγάς καί ὅσος ὁ αὐτός γνώμη εἰμί , καί μάχη κρατέω ὁ μέν διαφθείρω ὁ Ἀθηναῖος , ὁ δέ ζάω λαμβάνω .
thucydides.historiae 1.113.3
καὶ τὴν Βοιωτίαν ἐξέλιπον Ἀθηναῖοι πᾶσαν , σπονδὰς ποιησάμενοι ἐφ’ ᾧ τοὺς ἄνδρας κομιοῦνται .
Lemmas: καί ὁ Βοιωτία ἐκλείπω Ἀθηναῖος πᾶς , σπονδή ποιέω ἐπί ὅς ὁ ἀνήρ κομίζω .
thucydides.historiae 1.113.4
καὶ οἱ φεύγοντες Βοιωτῶν κατελθόντες καὶ οἱ ἄλλοι πάντες αὐτόνομοι πάλιν ἐγένοντο .
Lemmas: καί ὁ φεύγω Βοιωτός κατέρχομαι καί ὁ ἄλλος πᾶς αὐτόνομος πάλιν γίγνομαι .
thucydides.historiae 1.114.1
μετὰ δὲ ταῦτα οὐ πολλῷ ὕστερον Εὔβοια ἀπέστη ἀπὸ Ἀθηναίων , καὶ ἐς αὐτὴν διαβεβηκότος ἤδη Περικλέους στρατιᾷ Ἀθηναίων ἠγγέλθη αὐτῷ ὅτι Μέγαρα ἀφέστηκε καὶ Πελοποννήσιοι μέλλουσιν ἐσβαλεῖν ἐς τὴν Ἀττικὴν καὶ οἱ φρουροὶ Ἀθηναίων διεφθαρμένοι εἰσὶν ὑπὸ Μεγαρέων , πλὴν ὅσοι ἐς Νίσαιαν ἀπέφυγον · ἐπαγαγόμενοι δὲ Κορινθίους καὶ Σικυωνίους καὶ Ἐπιδαυρίους ἀπέστησαν οἱ Μεγαρῆς . ὁ δὲ Περικλῆς πάλιν κατὰ τάχος ἐκόμιζε τὴν στρατιὰν ἐκ τῆς Εὐβοίας .
Lemmas: μετά δέ οὗτος οὐ πολύς ὕστερος Εὔβοια ἀφίστημι ἀπό Ἀθηναῖος , καί εἰς αὐτός διαβαίνω ἤδη Περικλῆς στρατιά Ἀθηναῖος ἀγγέλλω αὐτός ὅτι Μέγαρα ἀφίστημι καί Πελοποννήσιος μέλλω εἰσβάλλω εἰς ὁ Ἀττική καί ὁ φρουρός Ἀθηναῖος διαφθείρω εἰμί ὑπό Μεγαρεύς , πλήν ὅσος εἰς Νίσαια ἀποφεύγω · ἐπάγω δέ Κορίνθιος καί Σικυώνιος καί Ἐπιδαύριος ἀφίστημι ὁ Μεγαρεύς . ὁ δέ Περικλῆς πάλιν κατά τάχος κομίζω ὁ στρατιά ἐκ ὁ Εὔβοια .
thucydides.historiae 1.114.2
καὶ μετὰ τοῦτο οἱ Πελοποννήσιοι τῆς Ἀττικῆς ἐς Ἐλευσῖνα καὶ Θριῶζε ἐσβαλόντες ἐδῄωσαν Πλειστοάνακτος τοῦ Παυσανίου βασιλέως Λακεδαιμονίων ἡγουμένου , καὶ τὸ πλέον οὐκέτι προελθόντες ἀπεχώρησαν ἐπ’ οἴκου .
Lemmas: καί μετά οὗτος ὁ Πελοποννήσιος ὁ Ἀττική εἰς Ἐλευσίς καί Θρῖα εἰσβάλλω δηϊόω Πλειστοάναξ ὁ Παυσανίας βασιλεύς Λακεδαιμόνιος ἡγέομαι , καί ὁ πολύς οὐκέτι προέρχομαι ἀποχωρέω ἐπί οἶκος .
thucydides.historiae 1.114.3
καὶ Ἀθηναῖοι πάλιν ἐς Εὔβοιαν διαβάντες Περικλέους στρατηγοῦντος κατεστρέψαντο πᾶσαν , καὶ τὴν μὲν ἄλλην ὁμολογίᾳ κατεστήσαντο , Ἑστιαιᾶς δὲ ἐξοικίσαντες αὐτοὶ τὴν γῆν ἔσχον .
Lemmas: καί Ἀθηναῖος πάλιν εἰς Εὔβοια διαβαίνω Περικλῆς στρατηγέω καταστρέφω πᾶς , καί ὁ μέν ἄλλος ὁμολογία καθίστημι , Ἑστιαιεύς δέ ἐξοικίζω αὐτός ὁ γῆ ἔχω .
thucydides.historiae 1.115.1
ἀναχωρήσαντες δὲ ἀπ’ Εὐβοίας οὐ πολλῷ ὕστερον σπονδὰς ἐποιήσαντο πρὸς Λακεδαιμονίους καὶ τοὺς ξυμμάχους τριακοντούτεις , ἀποδόντες Νίσαιαν καὶ Πηγὰς καὶ Τροιζῆνα καὶ Ἀχαΐαν · ταῦτα γὰρ εἶχον Ἀθηναῖοι Πελοποννησίων .
Lemmas: ἀναχωρέω δέ ἀπό Εὔβοια οὐ πολύς ὕστερος σπονδή ποιέω πρός Λακεδαιμόνιος καί ὁ σύμμαχος τριακονταέτης , ἀποδίδωμι Νίσαια καί Πηγαί καί Τροιζήν καί Ἀχαΐα · οὗτος γάρ ἔχω Ἀθηναῖος Πελοποννήσιος .
thucydides.historiae 1.115.2
ἕκτῳ δὲ ἔτει Σαμίοις καὶ Μιλησίοις πόλεμος ἐγένετο περὶ Πριήνης , καὶ οἱ Μιλήσιοι ἐλασσούμενοι τῷ πολέμῳ παρ’ Ἀθηναίους ἐλθόντες κατεβόων τῶν Σαμίων . ξυνεπελάβοντο δὲ καὶ ἐξ αὐτῆς τῆς Σάμου ἄνδρες ἰδιῶται νεωτερίσαι βουλόμενοι τὴν πολιτείαν .
Lemmas: ἕκτος δέ ἔτος Σάμιος καί Μιλήσιος πόλεμος γίγνομαι περί Πριήνη , καί ὁ Μιλήσιος ἐλασσόω ὁ πόλεμος παρά Ἀθηναῖος ἔρχομαι καταβοάω ὁ Σάμιος . συνεπιλαμβάνω δέ καί ἐκ αὐτός ὁ Σάμος ἀνήρ ἰδιώτης νεωτερίζω βούλομαι ὁ πολιτεία .
thucydides.historiae 1.115.3
πλεύσαντες οὖν Ἀθηναῖοι ἐς Σάμον ναυσὶ τεσσαράκοντα δημοκρατίαν κατέστησαν , καὶ ὁμήρους ἔλαβον τῶν Σαμίων πεντήκοντα μὲν παῖδας , ἴσους δὲ ἄνδρας , καὶ κατέθεντο ἐς Λῆμνον , καὶ φρουρὰν ἐγκαταλιπόντες ἀνεχώρησαν .
Lemmas: πλέω οὖν Ἀθηναῖος εἰς Σάμος ναῦς τεσσαράκοντα δημοκρατία καθίστημι , καί ὅμηρος λαμβάνω ὁ Σάμιος πεντήκοντα μέν παῖς , ἴσος δέ ἀνήρ , καί κατατίθημι εἰς Λῆμνος , καί φρουρά ἐγκαταλείπω ἀναχωρέω .
thucydides.historiae 1.115.4
τῶν δὲ Σαμίων ἦσαν γάρ τινες οἳ οὐχ ὑπέμειναν , ἀλλ’ ἔφυγον ἐς τὴν ἤπειρον , ξυνθέμενοι τῶν ἐν τῇ πόλει τοῖς δυνατωτάτοις καὶ Πισσούθνῃ τῷ Ὑστάσπου ξυμμαχίαν , ὃς εἶχε Σάρδεις τότε , ἐπικούρους τε ξυλλέξαντες ἐς ἑπτακοσίους διέβησαν ὑπὸ νύκτα ἐς τὴν Σάμον ,
Lemmas: ὁ δέ Σάμιος εἰμί γάρ τις ὅς οὐ ὑπομένω , ἀλλά φεύγω εἰς ὁ ἤπειρος , συντίθημι ὁ ἐν ὁ πόλις ὁ δυνατός καί Πισσούθνης ὁ Ὑστάσπης συμμαχία , ὅς ἔχω Σάρδεις τότε , ἐπίκουρος τε συλλέγω εἰς ἑπτακόσιοι διαβαίνω ὑπό νύξ εἰς ὁ Σάμος ,
thucydides.historiae 1.115.5
καὶ πρῶτον μὲν τῷ δήμῳ ἐπανέστησαν καὶ ἐκράτησαν τῶν πλείστων , ἔπειτα τοὺς ὁμήρους ἐκκλέψαντες ἐκ Λήμνου τοὺς αὑτῶν ἀπέστησαν , καὶ τοὺς φρουροὺς τοὺς Ἀθηναίων καὶ τοὺς ἄρχοντας οἳ ἦσαν παρὰ σφίσιν ἐξέδοσαν Πισσούθνῃ , ἐπί τε Μίλητον εὐθὺς παρεσκευάζοντο στρατεύειν . ξυναπέστησαν δ’ αὐτοῖς καὶ Βυζάντιοι .
Lemmas: καί πρότερος μέν ὁ δῆμος ἐπανίστημι καί κρατέω ὁ πολύς , ἔπειτα ὁ ὅμηρος ἐκκλέπτω ἐκ Λῆμνος ὁ ἑαυτοῦ ἀφίστημι , καί ὁ φρουρός ὁ Ἀθηναῖος καί ὁ ἄρχων ὅς εἰμί παρά σφεῖς ἐκδίδωμι Πισσούθνης , ἐπί τε Μίλητος εὐθύς παρασκευάζω στρατεύω . συναφίστημι δέ αὐτός καί Βυζάντιος .
thucydides.historiae 1.116.1
Ἀθηναῖοι δὲ ὡς ᾔσθοντο , πλεύσαντες ναυσὶν ἑξήκοντα ἐπὶ Σάμου ταῖς μὲν ἑκκαίδεκα τῶν νεῶν οὐκ ἐχρήσαντο ( ἔτυχον γὰρ αἱ μὲν ἐπὶ Καρίας ἐς προσκοπὴν τῶν Φοινισσῶν νεῶν οἰχόμεναι , αἱ δὲ ἐπὶ Χίου καὶ Λέσβου περιαγγέλλουσαι βοηθεῖν ) , τεσσαράκοντα δὲ ναυσὶ καὶ τέσσαρσι Περικλέους δεκάτου αὐτοῦ στρατηγοῦντος ἐναυμάχησαν πρὸς Τραγίᾳ τῇ νήσῳ Σαμίων ναυσὶν ἑβδομήκοντα , ὧν ἦσαν αἱ εἴκοσι στρατιώτιδες ( ἔτυχον δὲ αἱ πᾶσαι ἀπὸ Μιλήτου πλέουσαι ) , καὶ ἐνίκων Ἀθηναῖοι .
Lemmas: Ἀθηναῖος δέ ὡς αἰσθάνομαι , πλέω ναῦς ἑξήκοντα ἐπί Σάμος ὁ μέν ἑκκαίδεκα ὁ ναῦς οὐ χράω ( τυγχάνω γάρ ὁ μέν ἐπί Καρία εἰς προσκοπή ὁ Φοῖνιξ ναῦς οἴχομαι , ὁ δέ ἐπί Χίος καί Λέσβος περιαγγέλλω βοηθέω ) , τεσσαράκοντα δέ ναῦς καί τέσσαρες Περικλῆς δέκατος αὐτός στρατηγέω ναυμαχέω πρός Τραγίη ὁ νῆσος Σάμιος ναῦς ἑβδομήκοντα , ὅς εἰμί ὁ εἴκοσι στρατιῶτις ( τυγχάνω δέ ὁ πᾶς ἀπό Μίλητος πλέω ) , καί νικάω Ἀθηναῖος .
thucydides.historiae 1.116.2
ὕστερον δὲ αὐτοῖς ἐβοήθησαν ἐκ τῶν Ἀθηνῶν νῆες τεσσαράκοντα καὶ Χίων καὶ Λεσβίων πέντε καὶ εἴκοσι , καὶ ἀποβάντες καὶ κρατοῦντες τῷ πεζῷ ἐπολιόρκουν τρισὶ τείχεσι τὴν πόλιν καὶ ἐκ θαλάσσης ἅμα .
Lemmas: ὕστερος δέ αὐτός βοηθέω ἐκ ὁ Ἀθῆναι ναῦς τεσσαράκοντα καί Χῖος καί Λέσβιος πέντε καί εἴκοσι , καί ἀποβαίνω καί κρατέω ὁ πεζός πολιορκέω τρεῖς τεῖχος ὁ πόλις καί ἐκ θάλασσα ἅμα .
thucydides.historiae 1.116.3
Περικλῆς δὲ λαβὼν ἑξήκοντα ναῦς ἀπὸ τῶν ἐφορμουσῶν ᾤχετο κατὰ τάχος ἐπὶ Καύνου καὶ Καρίας , ἐσαγγελθέντων ὅτι Φοίνισσαι νῆες ἐπ’ αὐτοὺς πλέουσιν · ᾤχετο γὰρ καὶ ἐκ τῆς Σάμου πέντε ναυσὶ Στησαγόρας καὶ ἄλλοι ἐπὶ τὰς Φοινίσσας .
Lemmas: Περικλῆς δέ λαμβάνω ἑξήκοντα ναῦς ἀπό ὁ ἐφορμάω οἴχομαι κατά τάχος ἐπί Καῦνος καί Καρία , εἰσαγγέλλω ὅτι Φοῖνιξ ναῦς ἐπί αὐτός πλέω · οἴχομαι γάρ καί ἐκ ὁ Σάμος πέντε ναῦς Στησαγόρας καί ἄλλος ἐπί ὁ Φοῖνιξ .
thucydides.historiae 1.117.1
ἐν τούτῳ δὲ οἱ Σάμιοι ἐξαπιναίως ἔκπλουν ποιησάμενοι ἀφάρκτῳ τῷ στρατοπέδῳ ἐπιπεσόντες τάς τε προφυλακίδας ναῦς διέφθειραν καὶ ναυμαχοῦντες τὰς ἀνταναγομένας ἐνίκησαν , καὶ τῆς θαλάσσης τῆς καθ’ ἑαυτοὺς ἐκράτησαν ἡμέρας περὶ τέσσαρας καὶ δέκα , καὶ ἐσεκομίσαντο καὶ ἐξεκομίσαντο ἃ ἐβούλοντο .
Lemmas: ἐν οὗτος δέ ὁ Σάμιος ἐξαπίναιος ἐκπλέω ποιέω ἄφρακτος ὁ στρατόπεδον ἐπιπίπτω ὁ τε προφυλακίς ναῦς διαφθείρω καί ναυμαχέω ὁ ἀντανάγω νικάω , καί ὁ θάλασσα ὁ κατά ἑαυτοῦ κρατέω ἡμέρα περί τέσσαρες καί δέκα , καί εἰσκομίζω καί ἐκκομίζω ὅς βούλομαι .
thucydides.historiae 1.117.2
ἐλθόντος δὲ Περικλέους πάλιν ταῖς ναυσὶ κατεκλῄσθησαν . καὶ ἐκ τῶν Ἀθηνῶν ὕστερον προσεβοήθησαν τεσσαράκοντα μὲν αἱ μετὰ Θουκυδίδου καὶ Ἅγνωνος καὶ Φορμίωνος νῆες , εἴκοσι δὲ αἱ μετὰ Τληπολέμου καὶ Ἀντικλέους , ἐκ δὲ Χίου καὶ Λέσβου τριάκοντα .
Lemmas: ἔρχομαι δέ Περικλῆς πάλιν ὁ ναῦς κατακλείω . καί ἐκ ὁ Ἀθῆναι ὕστερος προσβοηθέω τεσσαράκοντα μέν ὁ μετά Θουκυδίδης καί Ἅγνων καί Φορμίων ναῦς , εἴκοσι δέ ὁ μετά Τληπόλεμος καί Ἀντικλῆς , ἐκ δέ Χίος καί Λέσβος τριάκοντα .
thucydides.historiae 1.117.3
καὶ ναυμαχίαν μέν τινα βραχεῖαν ἐποιήσαντο οἱ Σάμιοι , ἀδύνατοι δὲ ὄντες ἀντίσχειν ἐξεπολιορκήθησαν ἐνάτῳ μηνὶ καὶ προσεχώρησαν ὁμολογίᾳ , τεῖχός τε καθελόντες καὶ ὁμήρους δόντες καὶ ναῦς παραδόντες καὶ χρήματα τὰ ἀναλωθέντα ταξάμενοι κατὰ χρόνους ἀποδοῦναι . ξυνέβησαν δὲ καὶ Βυζάντιοι ὥσπερ καὶ πρότερον ὑπήκοοι εἶναι .
Lemmas: καί ναυμαχία μέν τις βραχύς ποιέω ὁ Σάμιος , ἀδύνατος δέ εἰμί ἀντίσχω ἐκπολιορκέω ἔνατος μείς καί προσχωρέω ὁμολογία , τεῖχος τε καθαιρέω καί ὅμηρος δίδωμι καί ναῦς παραδίδωμι καί χρῆμα ὁ ἀναλίσκω τάσσω κατά χρόνος ἀποδίδωμι . συμβαίνω δέ καί Βυζάντιος ὥσπερ καί πρότερος ὑπήκοος εἰμί .
thucydides.historiae 1.118.1
μετὰ ταῦτα δὲ ἤδη γίγνεται οὐ πολλοῖς ἔτεσιν ὕστερον τὰ προειρημένα , τά τε Κερκυραϊκὰ καὶ τὰ Ποτειδεατικὰ καὶ ὅσα πρόφασις τοῦδε τοῦ πολέμου κατέστη .
Lemmas: μετά οὗτος δέ ἤδη γίγνομαι οὐ πολύς ἔτος ὕστερος ὁ προλέγω , ὁ τε Κερκυραῖος καί ὁ Ποτειδεατικός καί ὅσος πρόφασις ὅδε ὁ πόλεμος καθίστημι .
thucydides.historiae 1.118.2
ταῦτα δὲ ξύμπαντα ὅσα ἔπραξαν οἱ Ἕλληνες πρός τε ἀλλήλους καὶ τὸν βάρβαρον ἐγένετο ἐν ἔτεσι πεντήκοντα μάλιστα μεταξὺ τῆς τε Ξέρξου ἀναχωρήσεως καὶ τῆς ἀρχῆς τοῦδε τοῦ πολέμου · ἐν οἷς οἱ Ἀθηναῖοι τήν τε ἀρχὴν ἐγκρατεστέραν κατεστήσαντο καὶ αὐτοὶ ἐπὶ μέγα ἐχώρησαν δυνάμεως , οἱ δὲ Λακεδαιμόνιοι αἰσθόμενοι οὔτε ἐκώλυον εἰ μὴ ἐπὶ βραχύ , ἡσύχαζόν τε τὸ πλέον τοῦ χρόνου , ὄντες μὲν καὶ πρὸ τοῦ μὴ ταχεῖς ἰέναι ἐς τοὺς πολέμους , ἢν μὴ ἀναγκάζωνται , τὸ δέ τι καὶ πολέμοις οἰκείοις ἐξειργόμενοι , πρὶν δὴ ἡ δύναμις τῶν Ἀθηναίων σαφῶς ᾔρετο καὶ τῆς ξυμμαχίας αὐτῶν ἥπτοντο . τότε δὲ οὐκέτι ἀνασχετὸν ἐποιοῦντο , ἀλλ’ ἐπιχειρητέα ἐδόκει εἶναι πάσῃ προθυμίᾳ καὶ καθαιρετέα ἡ ἰσχύς , ἢν δύνωνται , ἀραμένοις τόνδε τὸν πόλεμον .
Lemmas: οὗτος δέ σύμπας ὅσος πράσσω ὁ Ἕλλην πρός τε ἀλλήλων καί ὁ βάρβαρος γίγνομαι ἐν ἔτος πεντήκοντα μάλα μεταξύ ὁ τε Ξέρξης ἀναχώρησις καί ὁ ἀρχή ὅδε ὁ πόλεμος · ἐν ὅς ὁ Ἀθηναῖος ὁ τε ἀρχή ἐγκρατής καθίστημι καί αὐτός ἐπί μέγας χωρέω δύναμις , ὁ δέ Λακεδαιμόνιος αἰσθάνομαι οὔτε κωλύω εἰ μή ἐπί βραχύς , ἡσυχάζω τε ὁ πολύς ὁ χρόνος , εἰμί μέν καί πρό ὁ μή ταχύς ἔρχομαι εἰς ὁ πόλεμος , ἐάν μή ἀναγκάζω , ὁ δέ τις καί πόλεμος οἰκεῖος ἐξέργω , πρίν δή ὁ δύναμις ὁ Ἀθηναῖος σαφής ἀείρω καί ὁ συμμαχία αὐτός ἅπτω . τότε δέ οὐκέτι ἀνασχετός ποιέω , ἀλλά ἐπιχειρέω δοκέω εἰμί πᾶς προθυμία καί καθαιρέω ὁ ἰσχύς , ἐάν δύναμαι , ἀείρω ὅδε ὁ πόλεμος .
thucydides.historiae 1.118.3
αὐτοῖς μὲν οὖν τοῖς Λακεδαιμονίοις διέγνωστο λελύσθαι τε τὰς σπονδὰς καὶ τοὺς Ἀθηναίους ἀδικεῖν , πέμψαντες δὲ ἐς Δελφοὺς ἐπηρώτων τὸν θεὸν εἰ πολεμοῦσιν ἄμεινον ἔσται · ὁ δὲ ἀνεῖλεν αὐτοῖς , ὡς λέγεται , κατὰ κράτος πολεμοῦσι νίκην ἔσεσθαι , καὶ αὐτὸς ἔφη ξυλλήψεσθαι καὶ παρακαλούμενος καὶ ἄκλητος .
Lemmas: αὐτός μέν οὖν ὁ Λακεδαιμόνιος διαγιγνώσκω λύω τε ὁ σπονδή καί ὁ Ἀθηναῖος ἀδικέω , πέμπω δέ εἰς Δελφοί ἐπερωτάω ὁ θεός εἰ πολεμέω ἀγαθός εἰμί · ὁ δέ ἀναιρέω αὐτός , ὡς λέγω , κατά κράτος πολεμέω νίκη εἰμί , καί αὐτός φημί συλλαμβάνω καί παρακαλέω καί ἄκλητος .
thucydides.historiae 1.119.1
αὖθις δὲ τοὺς ξυμμάχους παρακαλέσαντες ψῆφον ἐβούλοντο ἐπαγαγεῖν εἰ χρὴ πολεμεῖν . καὶ ἐλθόντων τῶν πρέσβεων ἀπὸ τῆς ξυμμαχίας καὶ ξυνόδου γενομένης οἵ τε ἄλλοι εἶπον ἃ ἐβούλοντο , κατηγοροῦντες οἱ πλείους τῶν Ἀθηναίων καὶ τὸν πόλεμον ἀξιοῦντες γίγνεσθαι , καὶ οἱ Κορίνθιοι δεηθέντες μὲν καὶ κατὰ πόλεις πρότερον ἑκάστων ἰδίᾳ ὥστε ψηφίσασθαι τὸν πόλεμον , δεδιότες περὶ τῇ Ποτειδαίᾳ μὴ προδιαφθαρῇ , παρόντες δὲ καὶ τότε καὶ τελευταῖοι ἐπελθόντες ἔλεγον τοιάδε .
Lemmas: αὖθις δέ ὁ σύμμαχος παρακαλέω ψῆφος βούλομαι ἐπάγω εἰ χρή πολεμέω . καί ἔρχομαι ὁ πρέσβυς ἀπό ὁ συμμαχία καί σύνοδος γίγνομαι ὁ τε ἄλλος λέγω ὅς βούλομαι , κατηγορέω ὁ πολύς ὁ Ἀθηναῖος καί ὁ πόλεμος ἀξιόω γίγνομαι , καί ὁ Κορίνθιος δέω μέν καί κατά πόλις πρότερος ἕκαστος ἴδιος ὥστε ψηφίζω ὁ πόλεμος , δείδω περί ὁ Ποτείδαια μή προδιαφθείρω , πάρειμι δέ καί τότε καί τελευταῖος ἐπέρχομαι λέγω τοιόσδε .
thucydides.historiae 1.120.1
‘τοὺς μὲν Λακεδαιμονίους , ὦ ἄνδρες ξύμμαχοι , οὐκ ἂν ἔτι αἰτιασαίμεθα ὡς οὐ καὶ αὐτοὶ ἐψηφισμένοι τὸν πόλεμόν εἰσι καὶ ἡμᾶς ἐς τοῦτο νῦν ξυνήγαγον . χρὴ γὰρ τοὺς ἡγεμόνας τὰ ἴδια ἐξ ἴσου νέμοντας τὰ κοινὰ προσκοπεῖν , ὥσπερ καὶ ἐν ἄλλοις ἐκ πάντων προτιμῶνται .
Lemmas: ὗτος μέν Λακεδαιμόνιος , ὦ ἀνήρ σύμμαχος , οὐ ἄν ἔτι αἰτιάομαι ὡς οὐ καί αὐτός ψηφίζω ὁ πόλεμος εἰμί καί ἐγώ εἰς οὗτος νῦν συνάγω . χρή γάρ ὁ ἡγεμών ὁ ἴδιος ἐκ ἴσος νέμω ὁ κοινός προσκοπέω , ὥσπερ καί ἐν ἄλλος ἐκ πᾶς προτιμάω .
thucydides.historiae 1.120.2
ἡμῶν δὲ ὅσοι μὲν Ἀθηναίοις ἤδη ἐνηλλάγησαν οὐχὶ διδαχῆς δέονται ὥστε φυλάξασθαι αὐτούς · τοὺς δὲ τὴν μεσόγειαν μᾶλλον καὶ μὴ ἐν πόρῳ κατῳκημένους εἰδέναι χρὴ ὅτι , τοῖς κάτω ἢν μὴ ἀμύνωσι , χαλεπωτέραν ἕξουσι τὴν κατακομιδὴν τῶν ὡραίων καὶ πάλιν ἀντίληψιν ὧν ἡ θάλασσα τῇ ἠπείρῳ δίδωσι , καὶ τῶν νῦν λεγομένων μὴ κακοὺς κριτὰς ὡς μὴ προσηκόντων εἶναι , προσδέχεσθαι δέ ποτε , εἰ τὰ κάτω πρόοιντο , κἂν μέχρι σφῶν τὸ δεινὸν προελθεῖν , καὶ περὶ αὑτῶν οὐχ ἧσσον νῦν βουλεύεσθαι .
Lemmas: ἐγώ δέ ὅσος μέν Ἀθηναῖος ἤδη ἐναλλάσσω οὐ διδαχή δέω ὥστε φυλάσσω αὐτός · ὁ δέ ὁ μεσόγεια μάλα καί μή ἐν πόρος κατοικέω οἶδα χρή ὅτι , ὁ κάτω ἐάν μή ἀμύνω , χαλεπός ἔχω ὁ κατακομιδή ὁ ὡραῖος καί πάλιν ἀντίληψις ὅς ὁ θάλασσα ὁ ἤπειρος δίδωμι , καί ὁ νῦν λέγω μή κακός κριτής ὡς μή προσήκω εἰμί , προσδέχομαι δέ ποτέ , εἰ ὁ κάτω προίημι , ἄν μέχρι σφεῖς ὁ δεινός προέρχομαι , καί περί ἑαυτοῦ οὐ ἥσσων νῦν βουλεύω .
thucydides.historiae 1.120.3
δι’ ὅπερ καὶ μὴ ὀκνεῖν δεῖ αὐτοὺς τὸν πόλεμον ἀντ’ εἰρήνης μεταλαμβάνειν . ἀνδρῶν γὰρ σωφρόνων μέν ἐστιν , εἰ μὴ ἀδικοῖντο , ἡσυχάζειν , ἀγαθῶν δὲ ἀδικουμένους ἐκ μὲν εἰρήνης πολεμεῖν , εὖ δὲ παρασχὸν ἐκ πολέμου πάλιν ξυμβῆναι , καὶ μήτε τῇ κατὰ πόλεμον εὐτυχίᾳ ἐπαίρεσθαι μήτε τῷ ἡσύχῳ τῆς εἰρήνης ἡδόμενον ἀδικεῖσθαι .
Lemmas: διά ὅς καί μή ὀκνέω δέω αὐτός ὁ πόλεμος ἀντί εἰρήνη μεταλαμβάνω . ἀνήρ γάρ σώφρων μέν εἰμί , εἰ μή ἀδικέω , ἡσυχάζω , ἀγαθός δέ ἀδικέω ἐκ μέν εἰρήνη πολεμέω , εὖ δέ παρέχω ἐκ πόλεμος πάλιν συμβαίνω , καί μήτε ὁ κατά πόλεμος εὐτυχία ἐπαίρω μήτε ὁ ἥσυχος ὁ εἰρήνη ἥδομαι ἀδικέω .
thucydides.historiae 1.120.4
ὅ τε γὰρ διὰ τὴν ἡδονὴν ὀκνῶν τάχιστ’ ἂν ἀφαιρεθείη τῆς ῥᾳστώνης τὸ τερπνὸν δι’ ὅπερ ὀκνεῖ , εἰ ἡσυχάζοι , ὅ τε ἐν πολέμῳ εὐτυχίᾳ πλεονάζων οὐκ ἐντεθύμηται θράσει ἀπίστῳ ἐπαιρόμενος .
Lemmas: ὁ τε γάρ διά ὁ ἡδονή ὀκνέω ταχύς ἄν ἀφαιρέω ὁ ῥᾳστώνη ὁ τερπνός διά ὅς ὀκνέω , εἰ ἡσυχάζω , ὁ τε ἐν πόλεμος εὐτυχία πλεονάζω οὐ ἐνθυμέομαι θράσις ἄπιστος ἐπαίρω .
thucydides.historiae 1.120.5
πολλὰ γὰρ κακῶς γνωσθέντα ἀβουλοτέρων τῶν ἐναντίων τυχόντα κατωρθώθη , καὶ ἔτι πλείω καλῶς δοκοῦντα βουλευθῆναι ἐς τοὐναντίον αἰσχρῶς περιέστη · ἐνθυμεῖται γὰρ οὐδεὶς ὁμοῖα τῇ πίστει καὶ ἔργῳ ἐπεξέρχεται , ἀλλὰ μετ’ ἀσφαλείας μὲν δοξάζομεν , μετὰ δέους δὲ ἐν τῷ ἔργῳ ἐλλείπομεν .
Lemmas: πολύς γάρ κακός γιγνώσκω ἄβουλος ὁ ἐναντίος τυγχάνω κατορθόω , καί ἔτι πολύς καλός δοκέω βουλεύω εἰς ἐναντίος αἰσχρός περιίστημι · ἐνθυμέομαι γάρ οὐδείς ὅμοιος ὁ πίστις καί ἔργον ἐπεξέρχομαι , ἀλλά μετά ἀσφάλεια μέν δοξάζω , μετά δέος δέ ἐν ὁ ἔργον ἐλλείπω .
thucydides.historiae 1.121.1
‘ἡμεῖς δὲ νῦν καὶ ἀδικούμενοι τὸν πόλεμον ἐγείρομεν καὶ ἱκανὰ ἔχοντες ἐγκλήματα , καὶ ὅταν ἀμυνώμεθα Ἀθηναίους , καταθησόμεθα αὐτὸν ἐν καιρῷ .
Lemmas: ἡμεῖς δέ νῦν καί ἀδικέω ὁ πόλεμος ἐγείρω καί ἱκανός ἔχω ἔγκλημα , καί ὅταν ἀμύνω Ἀθηναῖος , κατατίθημι αὐτός ἐν καιρός .
thucydides.historiae 1.121.2
κατὰ πολλὰ δὲ ἡμᾶς εἰκὸς ἐπικρατῆσαι , πρῶτον μὲν πλήθει προύχοντας καὶ ἐμπειρίᾳ πολεμικῇ , ἔπειτα ὁμοίως πάντας ἐς τὰ παραγγελλόμενα ἰόντας ,
Lemmas: κατά πολύς δέ ἐγώ ἔοικα ἐπικρατέω , πρότερος μέν πλῆθος προέχω καί ἐμπειρία πολεμικός , ἔπειτα ὅμοιος πᾶς εἰς ὁ παραγγέλλω ἔρχομαι ,
thucydides.historiae 1.121.3
ναυτικόν τε , ᾧ ἰσχύουσιν , ἀπὸ τῆς ὑπαρχούσης τε ἑκάστοις οὐσίας ἐξαρτυσόμεθα καὶ ἀπὸ τῶν ἐν Δελφοῖς καὶ Ὀλυμπίᾳ χρημάτων · δάνεισμα γὰρ ποιησάμενοι ὑπολαβεῖν οἷοί τ’ ἐσμὲν μισθῷ μείζονι τοὺς ξένους αὐτῶν ναυβάτας . ὠνητὴ γὰρ ἡ Ἀθηναίων δύναμις μᾶλλον ἢ οἰκεία · ἡ δὲ ἡμετέρα ἧσσον ἂν τοῦτο πάθοι , τοῖς σώμασι τὸ πλέον ἰσχύουσα ἢ τοῖς χρήμασιν .
Lemmas: ναυτικός τε , ὅς ἰσχύω , ἀπό ὁ ὑπάρχω τε ἕκαστος οὐσία ἐξαρτύω καί ἀπό ὁ ἐν Δελφοί καί Ὀλυμπία χρῆμα · δάνεισμα γάρ ποιέω ὑπολαμβάνω οἷος τε εἰμί μισθός μέγας ὁ ξένος αὐτός ναυβάτης . ὠνητός γάρ ὁ Ἀθηναῖος δύναμις μάλα ἤ οἰκεῖος · ὁ δέ ἡμέτερος ἥσσων ἄν οὗτος πάσχω , ὁ σῶμα ὁ πολύς ἰσχύω ἤ ὁ χρῆμα .
thucydides.historiae 1.121.4
μιᾷ τε νίκῃ ναυμαχίας κατὰ τὸ εἰκὸς ἁλίσκονται · εἰ δ’ ἀντίσχοιεν , μελετήσομεν καὶ ἡμεῖς ἐν πλέονι χρόνῳ τὰ ναυτικά , καὶ ὅταν τὴν ἐπιστήμην ἐς τὸ ἴσον καταστήσωμεν , τῇ γε εὐψυχίᾳ δήπου περιεσόμεθα . ὃ γὰρ ἡμεῖς ἔχομεν φύσει ἀγαθόν , ἐκείνοις οὐκ ἂν γένοιτο διδαχῇ · ὃ δ’ ἐκεῖνοι ἐπιστήμῃ προύχουσι , καθαιρετὸν ἡμῖν ἐστὶ μελέτῃ .
Lemmas: εἷς τε νίκη ναυμαχία κατά ὁ ἔοικα ἁλίσκομαι · εἰ δέ ἀντέχω , μελετάω καί ἐγώ ἐν πολύς χρόνος ὁ ναυτικός , καί ὅταν ὁ ἐπιστήμη εἰς ὁ ἴσος καθίστημι , ὁ γε εὐψυχία δήπου περίειμι . ὅς γάρ ἐγώ ἔχω φύσις ἀγαθός , ἐκεῖνος οὐ ἄν γίγνομαι διδαχή · ὅς δέ ἐκεῖνος ἐπιστήμη προέχω , καθαιρετός ἐγώ εἰμί μελέτη .
thucydides.historiae 1.121.5
χρήματα δὲ ὥστε ἔχειν ἐς αὐτά , οἴσομεν · ἢ δεινὸν ἂν εἴη εἰ οἱ μὲν ἐκείνων ξύμμαχοι ἐπὶ δουλείᾳ τῇ αὑτῶν φέροντες οὐκ ἀπεροῦσιν , ἡμεῖς δ’ ἐπὶ τῷ τιμωρούμενοι τοὺς ἐχθροὺς καὶ αὐτοὶ ἅμα σῴζεσθαι οὐκ ἄρα δαπανήσομεν καὶ ἐπὶ τῷ μὴ ὑπ’ ἐκείνων αὐτὰ ἀφαιρεθέντες αὐτοῖς τούτοις κακῶς πάσχειν .
Lemmas: χρῆμα δέ ὥστε ἔχω εἰς αὐτός , φέρω · ἤ δεινός ἄν εἰμί εἰ ὁ μέν ἐκεῖνος σύμμαχος ἐπί δουλεία ὁ ἑαυτοῦ φέρω οὐ ἀπεράω , ἐγώ δέ ἐπί ὁ τιμωρέω ὁ ἐχθρός καί αὐτός ἅμα σῴζω οὐ ἄρα δαπανάω καί ἐπί ὁ μή ὑπό ἐκεῖνος αὐτός ἀφαιρέω αὐτός οὗτος κακός πάσχω .
thucydides.historiae 1.122.1
ὑπάρχουσι δὲ καὶ ἄλλαι ὁδοὶ τοῦ πολέμου ἡμῖν , ξυμμάχων τε ἀπόστασις , μάλιστα παραίρεσις οὖσα τῶν προσόδων αἷς ἰσχύουσι , καὶ ἐπιτειχισμὸς τῇ χώρᾳ , ἄλλα τε ὅσα οὐκ ἄν τις νῦν προΐδοι . ἥκιστα γὰρ πόλεμος ἐπὶ ῥητοῖς χωρεῖ , αὐτὸς δὲ ἀφ’ αὑτοῦ τὰ πολλὰ τεχνᾶται πρὸς τὸ παρατυγχάνον · ἐν ᾧ ὁ μὲν εὐοργήτως αὐτῷ προσομιλήσας βεβαιότερος , ὁ δ’ ὀργισθεὶς περὶ αὐτὸν οὐκ ἐλάσσω πταίει .
Lemmas: ὑπάρχω δέ καί ἄλλος ὁδός ὁ πόλεμος ἐγώ , σύμμαχος τε ἀπόστασις , μάλα παραίρεσις εἰμί ὁ πρόσοδος ὅς ἰσχύω , καί ἐπιτειχισμός ὁ χώρα , ἄλλος τε ὅσος οὐ ἄν τις νῦν προοράω . ἦκα γάρ πόλεμος ἐπί ῥητός χωρέω , αὐτός δέ ἀπό ἑαυτοῦ ὁ πολύς τεχνάομαι πρός ὁ παρατυγχάνω · ἐν ὅς ὁ μέν εὐόργητος αὐτός προσομιλέω βέβαιος , ὁ δέ ὀργίζω περί αὐτός οὐ ἐλαχύς πταίω .
thucydides.historiae 1.122.2
‘ἐνθυμώμεθα δὲ καὶ ὅτι εἰ μὲν ἡμῶν ἦσαν ἑκάστοις πρὸς ἀντιπάλους περὶ γῆς ὅρων αἱ διαφοραί , οἰστὸν ἂν ἦν · νῦν δὲ πρὸς ξύμπαντάς τε ἡμᾶς Ἀθηναῖοι ἱκανοὶ καὶ κατὰ πόλιν ἔτι δυνατώτεροι , ὥστε εἰ μὴ καὶ ἁθρόοι καὶ κατὰ ἔθνη καὶ ἕκαστον ἄστυ μιᾷ γνώμῃ ἀμυνούμεθα αὐτούς , δίχα γε ὄντας ἡμᾶς ἀπόνως χειρώσονται . καὶ τὴν ἧσσαν , εἰ καὶ δεινόν τῳ ἀκοῦσαι , ἴστω οὐκ ἄλλο τι φέρουσαν ἢ ἄντικρυς δουλείαν ·
Lemmas: ἐνθυμέομαι δέ καί ὅτι εἰ μέν ἐγώ εἰμί ἕκαστος πρός ἀντίπαλος περί γῆ ὅρος ὁ διαφορά , φέρω ἄν εἰμί · νῦν δέ πρός σύμπας τε ἐγώ Ἀθηναῖος ἱκανός καί κατά πόλις ἔτι δυνατός , ὥστε εἰ μή καί ἀθρόος καί κατά ἔθνος καί ἕκαστος ἄστυ εἷς γνώμη ἀμύνω αὐτός , δίχα γε εἰμί ἐγώ ἄπονος χειρόω . καί ὁ ἧσσα , εἰ καί δεινός τις ἀκούω , οἶδα οὐ ἄλλος τις φέρω ἤ ἄντικρυς δουλεία ·
thucydides.historiae 1.122.3
ὃ καὶ λόγῳ ἐνδοιασθῆναι αἰσχρὸν τῇ Πελοποννήσῳ καὶ πόλεις τοσάσδε ὑπὸ μιᾶς κακοπαθεῖν . ἐν ᾧ ἢ δικαίως δοκοῖμεν ἂν πάσχειν ἢ διὰ δειλίαν ἀνέχεσθαι καὶ τῶν πατέρων χείρους φαίνεσθαι , οἳ τὴν Ἑλλάδα ἠλευθέρωσαν , ἡμεῖς δὲ οὐδ’ ἡμῖν αὐτοῖς βεβαιοῦμεν αὐτό , τύραννον δὲ ἐῶμεν ἐγκαθεστάναι πόλιν , τοὺς δ’ ἐν μιᾷ μονάρχους ἀξιοῦμεν καταλύειν .
Lemmas: ὅς καί λόγος ἐνδοιάζω αἰσχρός ὁ Πελοπόννησος καί πόλις τοσόσδε ὑπό εἷς κακοπαθέω . ἐν ὅς ἤ δίκαιος δοκέω ἄν πάσχω ἤ διά δειλία ἀνέχω καί ὁ πατήρ κακός φαίνω , ὅς ὁ Ἑλλάς ἐλευθερόω , ἐγώ δέ οὐδέ ἐγώ αὐτός βεβαιόω αὐτός , τύραννος δέ ἐάω ἐγκαθίστημι πόλις , ὁ δέ ἐν εἷς μόναρχος ἀξιόω καταλύω .
thucydides.historiae 1.122.4
καὶ οὐκ ἴσμεν ὅπως τάδε τριῶν τῶν μεγίστων ξυμφορῶν ἀπήλλακται , ἀξυνεσίας ἢ μαλακίας ἢ ἀμελείας . οὐ γὰρ δὴ πεφευγότες αὐτὰ ἐπὶ τὴν πλείστους δὴ βλάψασαν καταφρόνησιν κεχωρήκατε , ἣ ἐκ τοῦ πολλοὺς σφάλλειν τὸ ἐναντίον ὄνομα ἀφροσύνη μετωνόμασται .
Lemmas: καί οὐ οἶδα ὅπως ὅδε τρεῖς ὁ μέγας συμφορά ἀπαλλάσσω , ἀσυνεσία ἤ μαλακία ἤ ἀμέλεια . οὐ γάρ δή φεύγω αὐτός ἐπί ὁ πολύς δή βλάπτω καταφρόνησις χωρέω , ὅς ἐκ ὁ πολύς σφάλλω ὁ ἐναντίος ὄνομα ἀφροσύνη μετονομάζω .
thucydides.historiae 1.123.1
τὰ μὲν οὖν προγεγενημένα τί δεῖ μακρότερον ἢ ἐς ὅσον τοῖς νῦν ξυμφέρει αἰτιᾶσθαι ; περὶ δὲ τῶν ἔπειτα μελλόντων τοῖς παροῦσι βοηθοῦντας χρὴ ἐπιταλαιπωρεῖν ( πάτριον γὰρ ὑμῖν ἐκ τῶν πόνων τὰς ἀρετὰς κτᾶσθαι ) , καὶ μὴ μεταβάλλειν τὸ ἔθος , εἰ ἄρα πλούτῳ τε νῦν καὶ ἐξουσίᾳ ὀλίγον προφέρετε ( οὐ γὰρ δίκαιον ἃ τῇ ἀπορίᾳ ἐκτήθη τῇ περιουσίᾳ ἀπολέσθαι ) , ἀλλὰ θαρσοῦντας ἰέναι κατὰ πολλὰ ἐς τὸν πόλεμον , τοῦ τε θεοῦ χρήσαντος καὶ αὐτοῦ ὑποσχομένου ξυλλήψεσθαι καὶ τῆς ἄλλης Ἑλλάδος ἁπάσης ξυναγωνιουμένης , τὰ μὲν φόβῳ , τὰ δὲ ὠφελίᾳ .
Lemmas: ὁ μέν οὖν προγίγνομαι τίς δέω μακρός ἤ εἰς ὅσος ὁ νῦν συμφέρω αἰτιάομαι ; περί δέ ὁ ἔπειτα μέλλω ὁ πάρειμι βοηθέω χρή ἐπιταλαιπωρέω ( πάτριος γάρ σύ ἐκ ὁ πόνος ὁ ἀρετή κτάομαι ) , καί μή μεταβάλλω ὁ ἔθος , εἰ ἄρα πλοῦτος τε νῦν καί ἐξουσία ὀλίγος προφέρω ( οὐ γάρ δίκαιος ὅς ὁ ἀπορία κτάομαι ὁ περιουσία ἀπόλλυμι ) , ἀλλά θαρσέω ἔρχομαι κατά πολύς εἰς ὁ πόλεμος , ὁ τε θεός χράω καί αὐτός ὑπισχνέομαι συλλαμβάνω καί ὁ ἄλλος Ἑλλάς ἅπας συναγωνίζομαι , ὁ μέν φόβος , ὁ δέ ὠφέλεια .
thucydides.historiae 1.123.2
σπονδάς τε οὐ λύσετε πρότεροι , ἅς γε καὶ ὁ θεὸς κελεύων πολεμεῖν νομίζει παραβεβάσθαι , ἠδικημέναις δὲ μᾶλλον βοηθήσετε · λύουσι γὰρ οὐχ οἱ ἀμυνόμενοι , ἀλλ’ οἱ πρότεροι ἐπιόντες .
Lemmas: σπονδή τε οὐ λύω πρότερος , ὅς γε καί ὁ θεός κελεύω πολεμέω νομίζω παραβάζω , ἀδικέω δέ μάλα βοηθέω · λύω γάρ οὐ ὁ ἀμύνω , ἀλλά ὁ πρότερος ἐπέρχομαι .
thucydides.historiae 1.124.1
‘ὥστε πανταχόθεν καλῶς ὑπάρχον ὑμῖν πολεμεῖν καὶ ἡμῶν κοινῇ τάδε παραινούντων , εἴπερ βεβαιότατον τὸ ταὐτὰ ξυμφέροντα καὶ πόλεσι καὶ ἰδιώταις εἶναι , μὴ μέλλετε Ποτειδεάταις τε ποιεῖσθαι τιμωρίαν οὖσι Δωριεῦσι καὶ ὑπὸ Ἰώνων πολιορκουμένοις , οὗ πρότερον ἦν τοὐναντίον , καὶ τῶν ἄλλων μετελθεῖν τὴν ἐλευθερίαν , ὡς οὐκέτι ἐνδέχεται περιμένοντας τοὺς μὲν ἤδη βλάπτεσθαι , τοὺς δ᾽ , εἰ γνωσθησόμεθα ξυνελθόντες μέν , ἀμύνεσθαι δὲ οὐ τολμῶντες , μὴ πολὺ ὕστερον τὸ αὐτὸ πάσχειν ·
Lemmas: ὁράω πανταχόθεν καλός ὑπάρχω σύ πολεμέω καί ἐγώ κοινῇ ὅδε παραινέω , εἴπερ βέβαιος ὁ αὐτός συμφέρω καί πόλις καί ἰδιώτης εἰμί , μή μέλλω Ποτειδεάτης τε ποιέω τιμωρία εἰμί Δωριεύς καί ὑπό Ἴων πολιορκέω , ὅς πρότερος εἰμί ἐναντίος , καί ὁ ἄλλος μετέρχομαι ὁ ἐλευθερία , ὡς οὐκέτι ἐνδέχομαι περιμένω ὁ μέν ἤδη βλάπτω , ὁ δέ , εἰ γιγνώσκω συνέρχομαι μέν , ἀμύνω δέ οὐ τολμάω , μή πολύς ὕστερος ὁ αὐτός πάσχω ·